Sobresous legals a sindicalistes? | CGT València\nHome / Actualitat / Sobresous legals a sindicalistes?\nAvui 17 de febrer he tingut un intercanvi de missatges a través del tuitter. El motiu té a veure amb aquesta notícia que ha publicat El País, referent als milions d’€ que l’antiga Federació de Banca de CCOO va gastar amb viatges, dietes i incentius diversos. De fet, ja ahir el mateix diari havia tret un altre reportatge sobre aquest tema i el seu contingut m’havia sorprès. No tant pel que s’hi deia, sinó per la contundència d’aquest mitjà amb un sindicat del que, en teoria, no està massa allunyat en els períodes en que el PSOE no governa. Ahir no vaig voler entrar a manifestar-me públicament sobre aquest tema. Per una banda, perquè preferia que ho fes el meu sindicat que, de ben segur, hauria reflectit la meva opinió. Per l’altra, perquè no volia esplaiar-me massa en parlar de si hi havia hagut o no corrupció o si algú s’havia venut. Com deia, la notícia tampoc m’havia sobtat massa i, haig de reconèixer-ho, era diumenge i volia estar amb la meva família i amb un grup d’amics.\nDoncs bé, avui no me n’he pogut estar i he dit alguna cosa en públic, amb un to prou moderat, del tipus “No podem dir que ens alegri saber els sobresous de delegats de CCOO. Però cal fer-ho públic i netejar el sindicalisme“. Al cap d’unes hores m’he vist enmig d’un intercanvi de missatges amb el Joan Carles Gallego, de CCOO, arrel d’una rèplica seva. A grans trets, la seva argumentació radicava en que tot era legal i en mostrar la comptabilitat de Comfia, l’antiga Federació de banca del seu sindicat. S’hi ha reiterat i, fins i tot, a parlat del “cinisme” de El País. No rebatré aquí les seves afirmacions, entre d’altres coses perquè no tinc cap base per dir que no eren legals, de la mateixa manera que tampoc sé si CCOO hauria fet pública aquesta comptabilitat si El País no hagués tret la notícia.\nDel que sí que vull parlar, en canvi, és del debat i la discussió de fons subjacent a aquest intercanvi de declaracions. Debat que va al moll de l’ós de la diferència entre el sindicalisme que durant tants anys ha gestionat les relacions laborals a l’Estat espanyol i el sindicalisme de lluita que volem ser la CGT. Potser és legal que la directiva de Comfia es repartís en 4 anys 2 milions d’euros com a sobresous. De la mateixa manera que possiblement la LOLS (Llei orgànica de llibertat sindical) empara que les empreses facin de manera sistemàtica aportacions als sindicats per les seves gestions a les negociacions d’ERO’s i de convenis col·lectius. I potser hi ha sindicats que necessiten oferir sucosos incentius als seus directius per la responsabilitat que ocupen, de forma similar com fan les empreses privades. Tot plegat és un reflex d’un sindicalisme entès com una espècie de gestió professionalitzada de les relacions laborals. No sé, què voleu que us digui. A mi tot això em sona més aviat a un ofici del tipus de tècnic en relacions laborals que no pas a la lluita de classes, contra l’explotació, etc. I, es clar, des d’aquesta perspectiva les gestions que un fa només tenen sentit si eviten o minimitzen el conflicte. En una societat com la nostra on, encara que sembli un tòpic, sovint rebem noves dades que confirmen que una minoria molt petita controla una gran part de la riquesa, ja sabem què significa això de la recerca del consens i la concertació.\nPer a nosaltres, el sindicalisme és ben diferent. De fet, parla un llenguatge totalment distint, sense punts de contacte amb l’anterior. No té sentit plantejar incentius cap un cos professionalitzat de negociadors allà on nosaltres hi veiem la unió de persones que patim unes condicions de vida i de treball similars. De la mateixa manera, sobresous de desenes de milers d’euros cap a suposats companys/es de sindicat també ens sonen com una cosa extraterrestre. I encara que aquests pagaments fossin de centenars d’euros, també ens semblarien fora de lloc. Nosaltres anhelem i practiquem un sindicalisme fonamentat en la militància. Si, és cert que sovint pensem que una part de la nostra afiliació podria ser més activa. Però el nostre model, i allò que cerquem, és ser una organització de gent que hi milita. Que s’organitza a si mateixa per resoldre uns problemes que veiem compartits, per a definir com volem que sigui el nostre present i futur. I com que tot això ho fem en un context d’explotació capitalista i d’opressió de l’Estat, el conflicte és inevitable.\nNo m’allargo. Simplement vull dir que, si jo fos de CCOO, crec que no faria servir l’argument de “és legal” per justificar allò que faig. Ara mateix, expulsar de casa seva una persona adulta amb nens/es petites o gent gran a càrrec seu per donar el pis a una entitat bancària rescatada amb diner públic és legal. I també és legal acomiadar una persona d’una feina simplement perquè l’empresa diu que creu que guanyarà menys diners del que preveia. O empresonar persones als CIE. I, en canvi, és il·legal ocupar una casa buida des de fa anys buscant un sostre que no tens. O, amb la nova reforma, serà il·legal ser solidari amb persones immigrants que fugen de la misèria que el nord imposa a l’Àfrica. En definitiva, recórrer a la suposada legalitat dels actes propis per a justificar-los reflecteix la miopia del sindicalisme majoritari. O que són una altra cosa.\nI, a mode de postdata, no està de més recordar que molt sovint el sindicalisme ha consistit en fer coses que no eren legals a ulls dels patrons i de l’Estat, qui en definitiva fan les lleis. Vagues, manifestacions, assemblees, … molt sovint han sigut reprimides sota l’argument de “llei i ordre”. Novament, aquest discurs no és el nostre.\n* Ermengol Gassiot és professor a la UAB i Secretari General de CGT Catalunya. Article extret del seu blog.


“Les editorials són fonamentals per divulgar el fet religiós i la pluralitat amb què es manifesta”\nInici > “Les editorials són fonamentals per divulgar el fet religiós i la pluralitat amb què es manifesta”\nPer Catalunya Religió. Dm, 22/04/2014\n(David Casals i Vila –CR) La literatura contribueix a comunicar i a normalitzar la diversitat religiosa. Així ho explica el director d’Afers Religiosos, Enric Vendrell, en el butlletí especial  que publica la DGAR en motiu de Sant Jordi. La varietat de propostes inclou una selecció particular  de cadascun dels membres del Consell Assessor per a la Diversitat Religiosa: Francesc Torralba, Joan Andreu Rocha, Maria Teresa Areces, Francesc Xavier Marín, Miquel Calsina i Yaratullah Monturiol.\nDes de CatalunyaReligió.cat volem posar de relleu les recomanacions de la DGAR i n’afegim de collita pròpia. I és que el dia del llibre pot ser una bona ocasió per aproximar-nos a àmbits de la realitat que segueixen sent molt desconeguts a casa nostra: el tràfic de persones pels Pirineus durant la Segona Guerra Mundial i les rutes d'evasió de l'Holocaust, l'espiritualitat oriental, els origens del protestantisme als Països Catalans i l'ajuda que va donar l'Església Reformada francesa als evangèlics catalans durant la Guerra Civil.\nAquestes són algunes recomanacions relacionades amb religions minoritàries, espiritualitat i diversitat religiosa per aquest 23 d'abril.\nAutors: Plàcid García-Planas i Rosa Sala Rose\nLlibre d'investigació que aprofundeix en el paper que van tenir espanyols i andorrans durant la Segona Guerra Mundial. Es van matar i expoliar a jueus que fugien per Andorra de la Gestapo i l'Holocaust? Quin fou el paper del principat? Per què hi ha encara una 'llegenda negra' al voltant d'Andorra, país amb una llarga tradició de contrabandisme? Quin paper van tenir intel·lectuals espanyols que residien a París durant la ocupació nazi en el tràfic de persones que fugien per Espanya? Van estafar, saquejar i fins i tot facilitar la mort de famílies jueves? Són algunes de les preguntes que tracta de respondre aquest assaig, escrit pel periodista de la secció de 'La Vanguardia' Plàcid García-Planas i la assagista especialitzada en cultura alemanya Rosa Sala Rose, qui manté obert un blog  sobre història d'Alemanya i del nacionalsocialisme.\nTao. Els ensenyaments del savi ocult\nAutor: J. M. Romero\nÉs un dels llibres que recomana per aquest Dia del Llibre el Consell Assessor per a la Diversitat Religiosa, i és una introducció divulgativa i accessible dels ensenyaments del taoisme, amb un llenguatge senzill. L'obra està destinada al gran públic sintetitza els tres clàssics del taoisme: el Tao Te King, el Zhuang Zi i el Lie Zi, tot posant en relleu la vigència actual del seu missatge.\nDéus desconeguts. Viatge iniciàtic a les religions de l'Orient \nAutor: Fèlix Martí\nL'autor proposa un viatge a l’Orient per conèixer en directe les tradicions religioses nascudes a l’Àsia: les presenta de manera respectuosa i explica el seu patrimoni cultural i estètic, sense cap pretenció catequètica confessional. En aquest itinerari, Fèlix Martí explica les pràctiques religioses que ha observat a l’Índia, Sri Lanka, Nepal, Birmània, Tailàndia, Laos, Cambodja, Vietnam, Xina i Japó. Noés una guia de viatges, però el llibre vol ser útil per als lectors que vulguin aproximar-se a les religions orientals. El llibre està il·lustrat amb fotografies de l'autor i compta amb un pròleg de Joan Francesc Mira. És una de les suggerències del Consell Assessor per a la Diversitat Religiosa.\nLlibre prorrogat per Josep Lluís Carod-Rovira, editat amb motiu del 75 aniversari de la mort de Bartomeu Alou (1855-1938), qui va fundar l'obra metodista a Capdepera, que constava d'una comunitat religiosa i una escola. El treball està centrat en el metodisme local, però retrata també l'evolució de la societat balear al llarg de diferents etapes: el Sexenni Revolucionari, la Restauració, la dictadura de Primo de Rivera, la Segona República, la Guerra Civil i el franquisme.\nJacques Delpech. Un pastor al servicio de los extranjeros\nAutors: Carole Gabel\nObra que aprofundeix en la vida i obra del pastor francès Jacques Delpech, que des de l'altre cantó dels Pirineus i sobretot durant la Guerra Civil, es va bolcar en l'ajuda material i espiritual als protestants catalans i espanyols i també als refugiats que arribaven a França fugint del franquisme. Una part de la memòria històrica fins ara desconeguda per a una gran majoria de l'opinió pública catalana.\nTagore aborda en aquesta obra la relació de l’individu amb l’univers i amb l’absolut, la consciència de l’ànima, la realitat del jo, els camins de l’amor, de l’acció i de la bellesa, l’obertura a l’infinit. El llibre inclou un pròleg de Xavier Melloni i és una de les lectures que recomana el Centre d'Estudis per a les Tradicions de Saviesa (CETR ).\nEl llibre recopila quatre articles de l'autor centrats en la dimensió humana de les religions, on insta entre altres temes a no separar el seu estudi del món, aborda la relació entre salut, salvació i espiritualitat, quin és el paper del cos en les religions i com aquest es converteix en un ídol o bé se segueix menyspreant.\nURL d'origen: https://www.catalunyareligio.cat/ca/node/152430


Llar Aleix: de febrer 2012\nTenim aquest més de febrer ben atapaït d'aniversaris aquí a la llar Aleix!! Els últims a afegir-se un any al compte personal han estat en Santi, l'Àngels A., en Ventura C. i la Ramona B. Moltes felicitats a tots ells!!!\nPublicat per Ca n'Aleix a 8:36 1 comentaris\nEtiquetes de comentaris: 2012, Aniversaris\nResum cap de setmana de Carnestoltes 2012\nHa estat un cap de setmana molt intens i és que hem aprofitat de valent per fer un munt d'activitats. Vet aquí un petit resum de tot el que hem fet.\nDissabte al matí, tot i el fred vam fer una escapada a la veïna comarca del Pla d'Urgell per visitar l'Estany d'Ivars i fer una caminadeta pels marges de les seves aigües.\nLa colla a l'Estany d'Ivars\nA la tarda, ja ficats de ple en el Carnaval, vam poder gaudir de l'espectacle de la rua de Tàrrega i els mandrosos que van quedar-se a la llar van rebre la visita d'una de les comparses de la rua.... ben tètrica per cert!!!!\nLa rua de Tàrrega\nEl Carnaval a ca n'Aleix!\nDiumenge el destí escollit va ser Lleida, on vàrem visitar el conjunt monumental de la Seu Vella i el castell del Rei-Suda. S'hi pot contemplar una extensa vista de la ciutat i de la plana del Segrià, i alguns valents van pujar dalt del campanar de la Seu Vella.\nTambé vam poder fer una visita al museu de l'Automoció RodaRoda, on hi ha una extensa col·lecció de cotxes, motos i motocicletes històriques, fet que ens transporta a èpoques passades...\nI ja abans de dinar vam treure el cap per la manifestació que es va realitzar a Lleida per protestar per la recent reforma Laboral...\nEsperem poder gaudir de més caps de setmana plens d'activitats com aquest!!!\nPublicat per Ca n'Aleix a 8:25 0 comentaris\nEtiquetes de comentaris: 2012, Cap de setmana, Carnestoltes 2012, Estany d'Ivars, Lleida, Manifestació, Museu Automoció, Seu Vella\nAniversari Josep A.\nAvui en Josep A. cumpleix 50 anys!!! Moltes felicitats de tots els que formem part de ca n'Aleix!!!\nPublicat per Ca n'Aleix a 6:31 0 comentaris\nAniversari del Carlos G.\nAquesta setmana ha estat l'aniversari del Carlos G., que ha complert 64 anys!!! Si el veieu no us oblideu de felicitar-lo!!!\nPublicat per Ca n'Aleix a 9:18 0 comentaris\nTres tombs Tàrrega 2012\nDiumenge 29 es van celebrar a Tàrrega els Tres Tombs. Ara feia un temps que l'Associació Alba no hi participava amb cap carrossa i aquest any hem guanyat el segon premi en temàtica lliure!!\nEnhorabona a tots els qui hi han participat d'alguna manera o altre!\nDes de ca n'Aleix un petit grup va ajudar a acabar de muntar el decorat i també activament, disfrassant-se per a la posta en escena de la carrossa. La temàtica triada va ser la d'un vaixell de pirates amb l'eslogan: "Senyors de Barcelona: canviem or per aigua".\nEl grup a punt per la posada en escena.\nL'eslogan de la carrossa.\nD'altres vam poder contemplar (malgrat el fred) des de la privilegiada vista del balcó de la llar, la processó de carrosses i tractors que van omplir de colors i música els carrers de Tàrrega.\nNeus J. i Àlex G.\nPublicat per Ca n'Aleix a 7:11 0 comentaris\nEtiquetes de comentaris: 2012, Cap de setmana, Tres Tombs 2012


Els experts diuen que és "altíssimament improbable" que hi hagi una erupció volcànica com la de La Palma a Catalunya\nActualitzada 20/09/2021 a les 19:59\n© Vista general des del cel de la fumera expulsada pel volcà de l'illa canària de La Palma.\nMalgrat que el tipus de volcà que ha explotat a l'illa de La Palma és el mateix que es troba a la zona volcànica de la Garrotxa, els experts asseguren que és "altíssimament improbable" que a Catalunya hi pugui haver una erupció de la mateixa magnitud, almenys en un futur pròxim. "Aquí no tenim cap símptoma que el nostre vulcanisme es pugui reactivar en breu", assegura el geòleg i vulcanòleg, Joan Martí.\nEn declaracions a l'ACN, Martí explica que la zona tectònica de les Canàries és molt més activa, fet que provoca que les erupcions siguin més freqüents. Així mateix, des de l'Institut Cartogràfic i Geològic de Catalunya (ICGC) asseguren que els moviments sísmics que hi ha al territori català "no tenen res a veure" amb l'activitat volcànica. "El risc volcànic a Catalunya i concretament a la zona volcànica de la Garrotxa és molt petit, encara que no es pot dir mai que sigui nul o zero", precisa en la mateixa línia, el director dineral de Geologia Regional i Geofísica de l'ICGC, Antoni Roca.\nAixí, Roca assegura que els terratrèmols que hi ha a Catalunya són de tipus tectònic. Tant Roca com Martí coincideixen en afirmar que la zona amb més risc d'activitat volcànica és a la Garrotxa. Ara bé, Martí, que forma part del Consell Superior d'Investigacions Científiques (CSIC), assegura que en aquest espai la freqüència d'erupcions volcàniques és més àmplia que a les Canàries.\nDe fet, l'última erupció que s'hi va registrar va ser ara fa 10.000 anys al volcà Croscat. "Canàries és un altre estil de zona, un altre estil de tectònica, un altre estil de moviments de plaques i el vulcanisme és molt més actiu i amb freqüències molt més curtes", compara Martí. En aquest sentit, explica que a l'illa els vulcanòlegs ja preveien que podia haver-hi una erupció en detectar-hi activitat "anòmala" entre els últims 10 i 12 dies al voltant del 'Cumbre Vieja'. Per tot plegat, des de l'ICGC asseguren que a Catalunya no tenen activada la vigilància sísmica, atès que no es considera que hi hagi un risc. A Canàries, en canvi, l'Instituto Geográfico Nacional hi tenia instal·lada una unitat per actuar en cas que hi hagués una erupció. De fet, l'illa ja va patir erupcions el 1949 i el 1971.


Un llibre editat per l'Arquebisbat de Granada defensa la submissió de les dones als seus marits\nCom ha de ser una dona un cop casada? "Submisa". Aquesta és la conclusió defensada en el llibre "Casa't i sigues submisa", de l'autora italiana Costanza Miriano, que, per 16 euros, ensenya les dones "obediència lleial i generosa". El llibre ha estat editat per l'arquebisbat de Granada.\nRedacció 09/11/2013 - 17.08 Actualitzat 09/11/2013 - 18.33\nEl llibre ja és líder de vendes a Itàlia i s'inspira en la frase "esposes, estigueu subjectes als vostres marits", de Sant Pau als Efesis.\nCom ha de ser una dona un cop casada? "Submisa". Aquesta és la conclusió defensada en el llibre "Casa't i sigues submisa", de l'autora italiana Costanza Miriano, que, per 16 euros, ensenya a les dones "obediència lleial i generosa".\nEl tema no tindria més rellevància si no fos perquè l'obra ha estat editada per "Nuevo Inicio", una iniciativa de l'Arquebisbat de Granada. De fet, aquesta publicació inaugura la col·lecció Quotidiana, dedicada a la vida experimentada a través dels ulls de la dona i des de la fe cristiana, segons detalla l'Arquebisbat de Granada.\nEl llibre ja és líder de vendes a Itàlia i s'inspira en la frase "esposes, estigueu subjectes als vostres marits", de Sant Pau, als Efesis.


Del 20/08/2011 al 09/09/2011\nEl 08/09/2011 a les 20:00 a L'animal a l'esquena (Celrà)\nBUSCA és una investigació, una immersió, una recerca cap al seu animal interior.\nÉs jugar amb el cossos com amb caixes de ressonància, jugar amb els cossos com amb llenços de pintura, entrar a la intimitat de les respiracions, de les expiracions.\nÉs estar sota una pluja vermella. Com en una cova, la matèria transforma l'espai, desborda, aixafa, s'aboca i després es renta.\nCau, rellisca sobre els cossos, redueix el moviment i deixa marques, màscares, pallassos.\nLa pintura com a matèria, la mare Terra, la que canvia d'estació, la que posa el ritme al cicle de les nostres vides, com el temps que passa i s'incrusta sota de la pell.\nDesitjàvem tornar a la sala per tornar a l'essencial, poder ficar-nos de nou a la recerca i donar-nos els mitjans per centrar-nos en els nostres coneixements.\nPercebem aquest projecte com una etapa necessària dins de la recerca artística de la companyia per poder aconseguir obrir altres portes. Si certs temes comencen a sorgir, si les línies de treball estan emergint, volem seguir construint la nostra creació d'acord amb la nostra metodologia habitual:de la trobada amb altres artistes i de la nostra recerca en forma aïllada neixen les línies de força sobre les quals es construirà aquest proper espectacle, és així com es van crear Ï o Le Sort du dedans on el drama i la coherència són afirmades i llegibles. Registrarem aquesta creació dins d'una dinàmica multidisciplinari i transfronterera, col·laborant amb artistes francesos i catalans que imprimeixen la nostra ruta: la creació d'Ï ha arrelat la identitat franco-catalana de la companyia i la propera creació reafirmarà aquesta doble cultura que denota la particularitat de la nostra companyia.\nExploració de contingut:\nPer aquest nou projecte anem a treballar sobre el tema de l'animal,\nbuscant els llocs de transformació, la cruïlla entre l'home i la bèstia,\nentre l'home i el cavall.\nPosarem la nostra mirada sobre la fragilitat d'aquests encreuaments,\nel camí entre 2 equilibris, entre 2 rítmiques, entre 2 emocions,\nentre 2 cossos, 2 colors, 2 éssers.\nTractarem de capturar aquests moments, aquests llocs inestables,\nallà on el cos tremola quan busca la immobilitat,\na la frontera entre el domini i el no domini, entre l'instint i la intel·ligència.\nL'important potser resideix en el que passa entre les pauses entre els cims,\nquan un es perd, quan el cos ha de trobar la solució,\nés en aquests encreuaments que un pot atrapar a l'altre, sentir-ho, trobar-lo, allà on no se li exigeix més, allà on deixem passar .... perquè res passa com previst, tot canvia, ens adaptem contínuament, sense ni tan sols adonar-nos.\nRecolzant-nos en el ritme tractarem que les nostres cames es tornin potes,\nque els nostres cossos trobin l'instint.\nEn aquesta recerca del moviment primitiu, provocarem\nles metamorfosis del cos, donant lloc a imatges oníriques.\nContinuarem la nostra recerca en els portés, l'acrobàcia, el salt.\nLa música, la veu, les paraules:\nLa recerca sonora consistirà en deixar entendre l'inaudible, l'estossec de la gola, les bufades, les friccions.\nVolem treballar la vibració, utilitzar els cossos i objectes\ncom caixes de ressonància, fer un treball rítmic de percussió amb el cos i amb les mans, recolzant-nos en els ritmes del cavall: pas, trot, galop.\nEl so de l'impacte de la pintura sobre la tela i el sòl serà sonoritzat:\na mesura que buscarem que el moviment es converteixi en línia, la línia es convertirà en so.\nPortarem a terme una recerca escenogràfica i plàstica:utilitzarem la pintura com una eina, un mitjà per a la transformació i no per il·lustrar l'acció.\nLlavors, les seves boques s'obren i\ndeixen anar les paraules,\ncom acròbates al vol,\nles seves goles es tornen grutes,\ntenen empremtes antigues en els murs,\n"És una mena d'obsessió, com\nun misteri en el qual es busca la clau cada dia,\ni si per un instant es troba, al dia\nsegüent canvia de forma, de color.\nEstar amb un cavall és intentar entendre\na algú sense les paraules,\ni quan traiem la paraula,\nqueda l'energia, l'instint i l'instant.\nSer simple, clar i sense mala intenció,\nés just el que demana un cavall.\nNosaltres els humans som gairebé incapaços,\nen realitat volem l'amor, la devoció,\ni és per això que la trobada entre aquests\ndos éssers és captivadora."


Page experience - Marketing Digital\nQuè és el Page Experience Update de Google?\nAl maig de 2021, d’acord a l’anunci original fet al novembre de 2021, Google introduirà un canvi en el seu algorisme de rànquing, que a partir d’ara tindrà en compte les trucades Core web Vitals (mètriques web principals) com senyals de bona experiència de usuari, al costat d’altres ja usades anteriorment, com l’optimització per a mòbils, la navegació segura, el protocol HTTPS i no abusar dels anuncis intersticials intrusius.\nAquest grup de factors ha estat denominat per Google senyals d’experiència de pàgina, d’aquí el nom de l’actualització (Page Experience Update).\nEn data més recent, Google va anunciar que aquesta actualització afectaria únicament als resultats de cerca en mòbil. Per tant, els resultats en desktop no experimentaran cap canvi com a conseqüència de l’Page Experience Update de maig de 2021.\nEt recomano llegir el meu post anterior sobre el tema si vols saber més sobre quines són les 3 Core Web Vitals i com es calculen.\nContingut no AMP a Notícies destacades segons la agencia seo barcelona\nL’altra novetat que es donarà al maig de 2021 és que Google començarà a incloure contingut que no són articles AMP en el mòdul “Notícies destacades”, dins dels resultats de cerca per a mòbils.\nL’únic criteri per aparèixer en aquest mòdul passa a ser el compliment de les polítiques de contingut de Google News. Per ordenar els resultats dins d’una cerca, Google ha manifestat que donaran prioritat a les pàgines que tinguin una experiència òptima, independentment que estiguin desenvolupades amb AMP o amb qualsevol altra tecnologia web.\nInsígnia de bona experiència d’usuari a Google\nFinalment, encara que això no ha estat confirmat encara definitivament, Google ha anunciat la seva intenció de provar en els resultats de cerca un indicador visual, que distingirà les pàgines que ofereixin una bona experiència.\nAixò seria similar a l’petit raig que actualment distingeix els resultats AMP, però lògicament amb una icona diferent. Fins al moment s’han realitzat ja tests d’aquesta icona o insígnia, com per exemple:\nEn relació a la insígnia, John Müller, representant de Google, ha afirmat que si aquest indicador visual arriba a implementar-, s’atorgarà només a aquells resultats que compleixin tots els factors d’experiència de pàgina, la qual cosa vol dir que, fins i tot si una pàgina aprova les 3 Core Web Vitals, també necessitaria complir les altres senyals que formen part del grup de Experiència de pàgina (veure a dalt).\nFont (a partir de el minut 2 al vídeo).\nQuin va ser l’impacte de l’update d’Experiència d’Pàgina?\nCom passa amb altres actualitzacions de Google, és difícil dir per avançat fins a quin punt afectaran les Core web Vitals i la resta de senyals d’experiència de pàgina en els rànquings. Fins i tot quan l’update de desplegament crec que serà difícil aïllar i quantificar el seu impacte real.\nNo obstant això, Google ha donat ja diverses pistes. Des del primer anunci oficial, sempre que han parlat de l’update s’han inclòs sempre l’afegitó que, encara que l’experiència de pàgina és important, en conjunt la rellevància d’un resultat (el grau en què s’ajusta o respon a la consulta d’l’usuari ) segueix sent un senyal més fort que l’experiència de pàgina.\nPer reforçar això, el | La oficial sobre Core Web Vitals i Experiència de Pàgina, actualitzat el 30 de març de 2021, inclou dues vegades la següent frase:\nEls nostres sistemes seguiran prioritzant pàgines que ofereixin la millor informació en general, fins i tot encara que alguns aspectes d’experiència de pàgina estiguin per sota dels estàndards. Una bona experiència de pàgina no està per sobre de tenir un contingut bo i rellevant.\nAl costat d’aquesta afirmació, s’aclareix que l’impacte de les noves mètriques pot ser més important en situacions en què dues o més pàgines obtenen una valoració molt similar en contingut i qualitat (d’acord amb els algoritmes de Google), ja que en aquestes situacions el senyal d’experiència de pàgina actuarà “desfent l’empat”.\nPreguntes freqüents sobre Core Web Vitals i SEO\n¿Afecten les Core web Vitals a l’algoritme de rànquing de Google, i per tant a l’SEO?\nAbans de maig de 2021, no, o almenys no de manera directa.\nA partir de maig 2021, les Core web Vitals s’incorporen com a senyals per al algoritme de rànquing, dins d’un grup de factors que Google ha denominat d’Experiència de Pàgina, i que inclouen altres senyals, com el fet que les pàgines estiguin optimitzades per a mòbil, la navegació segura, i el no fer servir anuncis en format interstitial de manera molesta per a la navegació, entre d’altres.\nEl Page Experience Update afectarà tot el trànsit orgànic, o només a l’trànsit des de mòbil?\nDe moment, afectarà només als rànquings en mòbil, i per tant només tindrà impacte sobre el trànsit mòbil, no sobre el tràfic des desktop (font).\nQuin dia entra en vigor l’Page Experience Update de Google?\nS’ha comunicat que serà al maig de 2021, però per ara no s’ha indicat un dia concret. El més probable és que el canvi d’algorisme es desplegui gradualment al llarg de diversos dies o fins i tot setmanes, com ha passat amb altres actualitzacions de Google.\nQuin percentatge de llocs aproven totes les Core web Vitals?\nÉs impossible donar una dada definitiva per a la totalitat de la web, però d’acord a l’Chrome UX Report, que conté 8 milions de llocs web, només el 22% tenen un bon LCP, FID i CLS (dades de febrer de 2021).\nPel que fa a les mètriques individuals:\nEl 48% dels llocs tenen un bon LCP\nEl 98.5% té un bon FID\nEl 46% té un bon CLS\nD’on surten les dades que es mostren en l’informe de Core web Vitals de Search Console?\nSearch Console mostra dades de camp, és a dir, d’usuaris reals, corresponents als últims 28 dies. Per cada URL o grup d’URL, pren la puntuació mitjana per a cada mètrica corresponent a les càrregues realitzades per usuaris reals en els últims 28 dies.\nD’on surten aquestes dades d’usuaris? De l’Chrome User Experience Report, o Crux Report, una base de dades actualitzada mes a mes que recull dades de les 3 mètriques web principals i altres mètriques de temps de càrrega per a un total de 8 milions de llocs web, classificades per tipus de connexió i altres dimensions.\nEls usuaris que aporten les seves dades a aquest informe són aquells usuaris que han acceptat sincronitzar el seu historial de navegació, no han definit una contrasenya de sincronització i tenen activats els informes d’estadístiques d’ús.\nCom es determina la puntuació de cada URL individual?\nLa puntuació en cada mètrica es basa en les puntuacions de l’percentil 75º de les visites a un URL que consten dins el Chrome UX Report, i sempre dins dels últims 28 dies. Això vol dir que, perquè un URL aprovi en Core web Vitals, al menys 3/4 de les visites en els últims 28 dies han d’haver carregant o experimentat la nostra pàgina dins dels valors que es defineixen com a bons per a cadascuna de les 3 mètriques web principals. Més info sobre aquests valors aquí.\nPer què no mostra motor Console totes les pàgines afectades quan obrim detall en cada problema?\nEn el detall de cada incidència, motor de Console mostra una pàgina d’exemple, i el nombre de pàgines conegudes que responen a la mateixa template o que són molt similars a la pàgina d’exemple. Per normal, arreglat al problema en la pàgina d’exemple, s’arreglarà en totes les pàgines del seu grup.\nCom es calcula la puntuació per URL recentment publicades, si no hi ha 28 dies de dades?\nDe la mateixa manera que motor Console agrupa URL similars segons el seu template, Google pot agrupar URL similars i calcular i assignar una puntuació per a tot el grup. Aquest mateix mètode es pot aplicar per a pàgines que reben molt poc trànsit, raó per la qual no necessites preocupar si el teu lloc o parts del teu lloc no tenen massa trànsit.


Club Bàsquet Benissa: RECEPCIÓ OFICIAL PER PART DE L'AJUNTAMENT AL CLUB BÀSQUET BENISSA\nRECEPCIÓ OFICIAL PER PART DE L'AJUNTAMENT AL CLUB BÀSQUET BENISSA\nAquest dimecres 1 de juny a les 7 de la vesprada es va realitzar la recepció en l'Ajuntament de Benissa, mitjançant reconeixement exprés per part de l'Alcalde i el Regidor d'Esports, tots dos en funcions, Juan Bautista Roselló i Francisco Montagut, respectivament. En aquest acte es va fer entrega d'una placa commemorativa al Club Bàsquet Benissa, representat pels seus jugadors i l'entrenador Abel Cardona, per la seva participació i classificació en la Lliga de la Federació de Bàsquet de la Comuitat Valenciana, Sènior Primera Zonal, com a campió del Grup C temporada 2010-11. Tots els esportistes han quallat una magnifica temporada, la qual cosa va permet al club de bàsquet ascendir a la categoria Preferent, una vegada que s'analitzen els pros i contres, i la possibilitat de jugar en aquesta categoria.\nA més del reconeixement als membres del Perfiles Pleck Benissa, van rebre el corresponent reconeixement el Club de Tennis-taula Benissa, representat per Vicent Esparza, com a campions nacinonals en la seua categoria; i als esportistes Carlos Sifre i Carlos Hedlund, medalliste d'or i bronze en diverses especialitats de Taekwondo Tradicional en el darrer Campionat del Món celebrat recentment a Croàcia. El Club Bàsquet Benissa vol aprofitar aquestes línies per a felicitar a aquests esportistes en un nou triomf de l'esport benisser.\nAnònim 3 de juny de 2011, a les 17:01\nVale, vais bastante bien peinados y vestidos. Me esparaba ver a alguno con chancletas o camiseta de tirantes,


Programa de cinc conferències, de temes diversos, del 18 d’abril al 16 de maig.\nDia 15 d’abril de 2016, divendres, a les 12.30 hores, presentació del programa La UOM als Pobles de Menorca 2016, a la Seu Universitària de Menorca, Can Salort, c/ de Santa Rita, 11, Alaior.\nPrograma de cinc conferències, amb els següents temes:\n- 18 d’abril: Arxiduc Lluís Salvador, el príncep il·lustrat que estimà les Balears,\na càrrec del doctor Miquel À. Limón.\n- 25 d’abril: Ramon Llull: de Ramon lo Foll al Doctor Il·luminat,\na càrrec del senyor Ismael Pelegrí.\n- 2 de maig: Responsabilitats en l’educació dels néts,\na càrrec del doctor Pere Alzina.\n- 9 de maig: Prestacions a la Seguretat Social,\na càrrec del senyor Remigi Gornés.\n- 16 de maig: Dret de família,\na càrrec del senyor Joan Barceló.\nDia i hora: els dilluns a les 19 hores\nLloc: Sala de Plens de l’Ajuntament. Plaça Esplanada, 5\nInformació: Àrea de cultura. Plaça Esplanada, 13, telèfon: 971 35 15 22


Edició especial del Campus d’Estiu ‘Refresca’t amb 5 al dia’\nAquest estiu tornem a adaptar a la situació actual el campus d'estiu '5 al dia'.\nDonat que no es poden organitzar visites d’infants a Mercabarna per la dificultat de mantenir la distància de seguretat, aquest estiu repetim el format del campus de 2020: Substituïm les visites a les instal·lacions de Mercabarna per tallers lúdics als casals.\nDes de l’inici del campus a l’estiu de 2016, més de 2.500 nens i nenes han participat en aquesta activitat gratuïta, adreçada a infants en situació de vulnerabilitat, que reforça l’educació en alimentació saludable mitjançant el lleure. Mantenir-la és d’especial importància aquest any, en què els nens i nenes ja acumulen tants mesos convivint amb la pandèmia del coronavirus i patint-ne les conseqüències.\nDescarrega el pdf amb informació sobre el Campus d’estiu ‘Refrescat amb 5 al dia’ 2021\nCom funciona aquesta versió del Campus d’estiu ‘Refresca’t amb 5 al dia’\nDurant tot el mes de juliol i la primera setmana d’agost, de dilluns a divendres, els monitors de ‘Refresca’t amb 5 al dia’ es desplacen als casals que organitzen entitats d’acció social de Barcelona i l’àrea metropolitana per realitzar activitats divertides que reforcin els hàbits saludables i una alimentació basada en el consum diari d’un mínim de 5 racions entre fruites i hortalisses.\nNota de premsa 2020: El campus d'estiu de Mercabarna per a infants vulnerables es trasllada als casals\nVídeo de la primera jornada del campus 2020\nTelèfon: 672 26 59 10\nLa finalitat del campus d’estiu és oferir activitats lúdiques per a nens i nenes amb pocs recursos que no poden marxar de vacances amb les seves famílies. Durant els dos mesos que dura l'activitat han participat 500 infants de 6 a 13 anys procedents de casals d’estiu de Barcelona i província.\nOriginalment el campus d'estiu té com a eix central una visita a Mercabarna i el Mercat Central de Fruites i Hortalisses, tal com expliquem tot seguit. Tant a l'estiu de 2020 com al de 2021,però, hem reformulat les activitats del campus per adaptar-nos a la situació actual, de forma que l'equip de monitors es desplaça als casals.\nVisita al Mercat Central de Fruites i Hortalisses (no disponible actualment)


Les Banderes Blaves només ondejaran a les platges de Castelldefels | El Llobregat\nCastelldefels, Life Style\nLes Banderes Blaves només ondejaran a les platges de Castelldefels\nLes tres platges de la ciutat reediten el tradicional distintiu de qualitat, mentre que Gavà perd l’aconseguit el passat estiu\nCom és habitual a les portes de l’estiu, ja coneixem quines seran les platges que comptaran amb el tradicional distintiu de qualitat de la Bandera Blava durant aquest 2017, una llista que enguany no afavoreix especialment la nostra comarca.\nA diferència d’anys anteriors on platges de El Prat, Viladecans o Gavà havien estat reconegudes per aquest reconeixement de la FEE (Fundació d’Educació Ambiental) amb la col·laboració de l’Adeac (Associació d’Educació Ambiental i del Consumidor), durant aquest 2017 només serà Castelldefels el municipi que compti amb la Bandera Blava a les seves platges.\nSeran, això sí, les tres platges de la ciutat més meridional del Baix Llobregat; és a dir, La Pineda, Lluminetes i la platja Del Baixador. Perd, d’aquesta manera, el distintiu Gavà, que l’havia recuperat l’any passat. Pel que fa l’àmbit metropolità, seran catorze platges les que comptaran amb la Bandera Blava: Barcelona (6), El Masnou (2), Badalona (3), a més de les tres de Castelldefels.\nEl jurat internacional ha concedit a Catalunya un total de 119 banderes, de les quals 95 són per a platges i 24 per a ports esportius. En aquest sentit, dues banderes estaran al Port Ginesta, a la frontera entre Castelldefels i Sitges, i al Port del Garraf.\nEl guardó, de referència internacional, valora i premia factors com la gestió ambiental, la seguretat, les instal·lacions, la informació, la prestació dels serveis, l’educació ambiental, així com la qualitat de l’aigua, que ha de ser excel·lent absolutament a totes les mostres.


El divendres dia 26 de febrer, vam celebrar el dia de la Fundació de les Escoles Vedruna. Un dia molt especial, ja que des de la nostra escola van també aprofitar l’ocasió per fer diferents actes relacionats amb el 50è aniversari de l’edifici.\nEls nens i nenes al matí, vam gaudir del conta contes Isacc, que ens va explicar el conte de “La princesa i el pèsol”. Tot seguit, vam anar al pati on vam fer un bon esmorzar de coca amb xocolata, amb tots els alumnes de l’escola. Un cop acabat, van anar a la capella de l’escola per visualitzar un power de la vida i obra de Santa Joaquima.\nA la tarda, juntament amb infantil, vam fer l’entrega dels premis del Certamen Artístic, i vam ballar al so de la musica d’Dàmaris Gelabert.\nEl passat dimecres, 9 de març vam anar a l’Auditori Enric Granados de Lleida. Vam ser partícips de l’obra musical El Carnaval dels Animals de Camille Saint-Saëns. Basada en l’audició d’una composició musical important i complexa, per mitjà d’un narrador, apropa la música i els secrets de l’obra als nens. Ens presenta el zoològic més artístic del regne animal.\nFinalment segon d’Educació Primària, hem realitzat el taller de contes tradicionals: Crea el teu conte. A partir de la lectura de contes tradicionals com La lletera, La Blancaneu, La princesa i el pèsol, La guineu i el raïm,... els nens s’han agrupat per elaborar el seu propi conte. Han fet els dibuixos per il·lustrar-ho i han pensat els elements més representatius i el format del conte. Després cada grup ha maquetar el seu conte organitzant els dibuixos amb el text.\nEl millor de tot va ser veure com estaven de contents en sentir-se els autèntics escriptors i il·lustradors i com van viure de prop la història fins fer-la seva. Vam treballar la literatura catalana, la llengua, l’expressió oral, les arts plàstiques i el treball cooperatiu però sobre tot vam treballar la capacitat creativa!\nVeure imatges de les actvititats al menu Fotos.


Peona i Peó CE: de març 2013\nPeona i Peó aconsegueix l'ascens a Divisió d'Honor\nAquesta setmana estem d'alegria. L'equip A de Peona i Peó ha aconseguit l'ascens després dels dinou anys d'història del Club. Després de molt lluitar (i molt patir) l'equip A aquest diumenge dia 17 es va imposar al Club d'Escacs Catalunya (una de les revelacions de la temporada que s'ha quedat a les portes de la Promoció a la Divisió d'Honor) per 6 a 4 i així s'ha classificat directament a la màxima categoria catalana.\nL'equip està format per joves jugadors (seguint l'estil del Club d'Escacs Peona i Peó) amb jugadors molt joves, com és el cas de Ferran Cervelló, que amb només 14 anys ha fet una gran temporada, o també la d'Albert Ezquerro, que ja fa uns anys que disputa les partides del Per equips en aquest equip A.\nTambé han jugat jugadors clàssics en aquest equip A com el cas de Francesc Serra, jugador que fa més de quinze anys que milita a les files del Club, o l'editor del Butlletí Columna Oberta d'escacs Marc López Forn, que també ha contribuït enormement a aquest ascens, no tan sols amb les darreres partides guanyades, sinó que també amb la seva positivitat i optimisme.\nO jugadors nous en aquest equip A com és el cas de la WGM Ana Matnadze, nou fitxatge del Club enguany. Portava anys donant classes a la gent del Club i aquest any finalment la jugadora georgiana ha fitxat per Peona i Peó. Ha jugat vuit partides i no n'ha perdut cap (3 victòries i 5 taules). S'ha hagut d'enfrontar a jugadors molt forts com l'MI Jonathan Cruz del Tres Peons (campió del Grup II de Primera Divisió) l'MI Joan Mellado del Catalònia o el MF Alexandre Pablo Mari del Terrassa (equip que jugarà la promoció d'ascens).\nUn jugador nou en aquest equip A i crucial per aconseguir l'ascens a Divisió d'Honor ha estat Jose Gonzales, que ha aconseguit sis punts de nou de quart tauler de l'equip jugant amb rivals molt durs i puntuant en tots els matxos menys en un. Ha estat pitxitxi d'aquest nou equip de Divisió d'Honor. L'any passat va aconseguir la seva primera norma de Mestre Català (MK) jugant de primer tauler de l'equip B. Tot sembla indicar que aquest any ha aconseguit la segona.\nEl fet de que l'Ana hagi jugat de primer ha fet baixar fins al segon tauler al MF Marc Capellades, que ha jugat també amb rivals molt durs com és el cas de l'MI Filemón Cruz del Tres Peons, l'MI Joan Pomés del Terrassa o el MF Francesc Farran del Tarragona. Ha fet un bon per equips l'ex primer tauler de Peona i Peó.\nI el delegat de l'equip Guillem Subirachs també ha jugat un paper clau en aquest equip de Divisió d'Honor, fent magníficament la seva funció de delegat i a més una gran temporada. Ha aconseguit cinc punts i mig de vuit sense perdre cap partida i jugant amb rivals durs com per exemple el MK Máximo Borrell del Tarragona.\nUn altre jugador important i que s'ha revelat com a l'imprescindible d'aquest equip ha estat Juan David López Perdomo. El jugador colombià, que l'any passat va patir una mala ratxa al Per equips, s'ha reivindicat aquest any amb un joc molt correcte i decisiu en alguns matxos. L'enhorabona.\nI qui també han participat en aquest equip A però de forma intermitent han estat els jugadors Frederic Corrigüelas (que en ocasions ha estat juntament amb el Guillem delegat de l'equip) i Laura Boulan. La Laura ha jugat sis partides en aquest equip A, aconseguint quatre punts i mig sense perdre cap partida, mentre que el Frederic en va jugar cinc aconseguint dos punts. D'altre banda, un jugador que l'any passat va disputar les partides del Per equips a l'equip A i que aquest any les ha jugat majoritàriament al B, Carles Moya, va disputar una partida a la primera ronda en el desplaçament a Tarragona. No per això no l'hem d'incloure en aquest article!\nPer acabar només dir que és un moment històric per aquesta entitat, que s'han superat les expectatives més que notablement i que l'any que ve ens espera una temporada molt, molt dura. ¿Es reforçarà el Club amb nous fitxatges per jugar aquesta complicadíssima Divisió d'Honor? Ho veurem, ens uns mesos, a l'apartat El mercato!\nPD: Felicitacions també al Club d'Escacs Tres Peons, al Club d'Escacs Lleida i al Reus Deportiu per pujar i acompanyar-nos també a la màxima categoria. El Terrassa i el Club d'Escacs Mollet jugaran l'altre plaça de promoció.\nPublicat per Victor Collell a 9:34 4 comentaris:\nEtiquetes de comentaris: Albert Ezquerro, Alexandre Pablo Mari, Ana Matnadze, Filemón Cruz, Francesc Farran, Francesc Serra, Guillem Subirachs, Joan Mellado, Joan Pomés, Jonathan Cruz, Laura Boulan, Marc López Forn, Máximo Borrell\nExclusiva; ¿Albert Puntí novament en un tauler d'escacs?\nQue mai faltin ni els rumors ni els debats al món dels escacs. ¿Què serien sense ells?\nEl passat diumenge dia 10 de març es va poder veure al Casal d'Entitats Mas Guinardó, al Campionat de Catalunya per equips, al jugador del Club d'Escacs Peona i Peó Albert Puntí jugant per l'equip D. Un equip D (que a banda d'estar salvat encara té opcions d'ascens) que va guanyar al Cornellà C per 6'5 a 1'5 i segueix en estat de gràcia.\nCom dèiem, el primer tauler d'aquest equip va ser ni més ni menys que Albert Puntí, que també va guanyar la seva partida després cinc hores de joc i superar al seu rival en un final de torres amb peó de més complicat. El resultat ja estava decidit i el D havia guanyat, i com que no hi tenia res a perdre, l'Albert va forçar fins arribar a guanyar la seva partida de manera magistral ocupant més d'una planilla i havent de demanar una segona.\nMolts eren els dubtes fins ara pels coneguts de l'Albert (escaquísticament parlant) sobre el mateix. ¿Es retiraria dels escacs? ¿S'havia retirat ja? No veure'l aparellat al Campionat Escolar de Barcelona (Fase Prèvia per la Final de Catalunya a Salou) va ser inquietant per aquells que coneixien l'Albert, ja que també es generaven, alhora, més dubtes; ¿jugaria el Campionat de Catalunya per edats a Salou durant la Setmana Santa? I ara que tampoc juga el Campionat Escolar de Barcelona per equips; ¿tampoc jugarà el de Catalunya per edats per equips?\nI després d'intentar-ho, no ha pogut ser. La Federació Catalana d'Escacs no permet que l'Albert disputi el Campionat de Catalunya d'edats degut a que no ha participat a l'Escolar de Barcelona.\nEl fet de veure'l diumenge passat guanyar una partida contra un rival més que digne al Per equips esvaeix dubtes. No s'ha retirat ni molt menys, i segueix en un molt bon estat de forma. Cal dir també que a l'entrenament del Club no hi ha faltat pràcticament mai, fa classe amb l'entrenador Jaime Alexander Cuartas els dimarts de 18:00 h. a 20:00 h. i això fa que continuï en una molt bona forma.\nDesprés dels senyals de vida referint-nos a Campionats jugats, tot sembla indicar que està perfectament al món dels escacs, ni desmotivat ni res per l'estil, que el seu joc continua estant tant fresc com els primers dies i el seu joc tàctic i agressiu no es rovella. Entre el futbol i altres coses potser no disputa tantes partides com abans, però l'Albert té un talent natural que no és necessari que jugui moltes partides per estar en bona forma.\nUna llàstima doncs que no ens acompanyi a l'expedició a Salou (bé ens ho hauríem passat perfectament i hagués sigut més divertit encara, sens dubte =) ) però buscarem altres maneres de distracció. ¿Un grup format per rebels galàctics? =).\nLes cròniques estaran al bloc durant la Setmana Santa. L'espectacle està servit.\nPublicat per Victor Collell a 9:56 Cap comentari:\nEtiquetes de comentaris: Albert, Catalònia, Cornellà, Debat, Escolar de Barcelona, Exclusiva, Federació Catalana d'Escacs, Futbol., Peona i Peó D, Planilla, Puntí, Rumors, Salou, Setmana Santa, Tauler d'escacs, UB Catalònia\nCampionat de Catalunya per equips (ronda 8);\nHavíem de guanyar SÍ O SÍ si volíem mantenir-nos a la categoria. Després de perdre per la mínima a domicili contra el Cadena (4'5 - 3'5) l'equip ha de guanyar aquestes dues últimes rondes si vol mantenir la categoria.\nI el primer pas l'hem fet.\nHem guanyat (i ja us ho avanço ara) a un Torrenegra amb baixes i amb un equip menys competitiu que en d'altres ocasions (¿tongo? =) ). Venien amb dos taulers vacants i per tant, els dos últims taulers nostres, el Jaume Lladós i l'Ester Mañosas respectivament han guanyat el punt i 7.50 punts d'ELO català sense jugar. Tot i això han aprofitat el matí de certa manera, l'Ester fent una partida amistosa amb la Natasha de Blois, també del Club, i el Jaume fent d'observador de partides dels equips B, D, E i sots-12, que eren els equips de Peona i Peó que jugaven al Casal d'Entitats Mas-Guinardó.\nMalgrat les baixes, el Torrenegra plantejava un matx competitiu, sobretot en els primers taulers (1953, 1943, 1939, 1937) que tenien més ELO que nosaltres. Ha estat un matx bonic i encara que jugàvem amb un 2-0 a favor, apassionant i força emocionant. Encara que ells juguessin amb baixes, nosaltres també ho fèiem, no jugaven ni Joan Regidor, un tauler molt fort per sota, ni Lluc Sagristà, primer tauler força habitual de l'equip, ni tampoc Joan Campderrós, últimament en un bon estat de forma. Teníem reforços com els dels germans Lladós, l'Ester Mañosas, l'Albert Pita i el perico Francesc Badia. Jo jugaria de tercer tauler per darrera del delegat de l'equip el tete Cardó i el perico Francesc Badia i per davant de l'Albert Pita, el Jordi Lladós, l'Adrià Pérez, el Jaume Lladós i l'Ester Mañosas respectivament.\nVíctor Collell 7 (Magnífica feina la de fotògraf, però la resta... =) ). Firmava les taules en menys de tres quarts d'hora. I us preguntareu per què. Bé, he vist que l'equip guanyava 2-0 amb els dos últims taulers vacants i a la jugada 10 ell tenia la dama al centre del tauler i li podia fer continu (o bé li caçava) i ho he vist convenient. Després d'acabar m'ha comentat que havia de marxar a treballar i que les taules li anaven de perles. I ara us preguntareu; ¿hauria jo d'haver lluitat més? 2'5 - 0'5.\nJordi Lladós 9.7 (M'agraden les partides boges =) ). Avui ha guanyat més que dignament a un senyor força gran i experimentat (1894). Després de que li juguessin una Defensa Pirc estranya, el Jordi ha quedat amb inferioritat material però amb atac i va acabar resolent amb solvència. Tot i que diu que estava perdut, mai ha perdut el fil de la partida i ha guanyat jugant realment bé i rematant encara millor. Una jove promesa del Club que en breu enlloc de promesa serà ja realitat. 3'5 - 0'5.\nAlbert Pita 6.3 (No cada dia és diumenge (o divendres =) )). Destaco (i d'aquí ve l'adjectiu) que el Pita va jugar divendres contra Alexandre Ventura (2158) i va guanyar, i tanmateix l'equip també (2'5 a 1'5) contra el Vila Olímpica al Campionat de Barcelona per equips. I avui ha perdut, contra un rival amb el mateix ELO que ell (1937) però mai perdent el fil de la partida i donant la cara en tot moment. Una llàstima, però si segueix com juga en aquests moments, podem esperar grans coses d'ell. 3'5 - 1'5.\nXavi Cardó 7.2 (Gràcies!). Feia taules a la taula número 1 de l'equip després de patir una mica però jugar un finalet tranquil i sense masses patiments. Ha jugat bé, una obertura tranquil·la com a ell li agraden, però l'altre jugava molt bé i li ha complicat les coses al nostre delegat, que tot sigui dit, fa la seva feina de delegat magníficament i és dels millors delegats (o el millor) que podem trobar a la mateixa lliga. Ben jugat. 4 - 2.\nFrancesc Badia 9.8 (S'equivoca de local però ho arregla =) ). No sé on tindria el cap el perico quan arribava tres o quatre minuts tard a la ronda excusant-se dient que es pensava que jugaven al local del Torrenegra i que, al veure la persiana baixada, pensar que jugàvem a casa. Doncs va venir a jugar i va guanyar, força bé i còmode si m'ho permeteu, amb qualitat de més durant gran part de la partida i ha resol més que bé. L'enhorabona. 5 - 2. (¿De què parlaria a la foto?).\nAdrià Pérez 6.9 (Aguantant estoicament). Ha jugat una Caro-Kann (que l'està posant en pràctica) i ha quedat molt defensiu, amb totes les peces situades a vuitena i setena fila (Gotés style =) ). Ha aguantat de manera espectacular l'atac del rival que, tot i tenir poc ELO (1815), juga força bé i és un jugador conegut. No he vist com acabava la partida, ja havia marxat, però ha jugat correcte i molt preservador, que és el que per lo menys es demana en aquestes situacions. 5'5 - 2'5.\nPel que fa al Jaume Lladós i a l'Ester Mañosas, que han guanyat per vacant, no els inclouré en L'1x1, sembla ser i tot indica que han guanyat sense problemes i no s'han deixat cap peça =).\nUn últim esforç. Això és el que es demana a aquest equip E que necessita un últim esforç per mantenir la categoria. La setmana que ve, contra el Foment C, un matx molt difícil i complicat, i tot sembla indicar que tampoc el podré juga, per compromisos internacionals (futbolísticament parlant) amb la UB Catalònia, el meu equip de futbol. Només els hi desitjo que es mantinguin i molta, molta sort.\nPer a més informació cliqueu els següents enllaços:\nWeb oficial del Club d'Escacs Peona i Peó\nMés informació del Campionat de Catalunya per equips\nMés informació dels equips de Peona i Peó\nMés notícies al Twitter de Peona i Peó\nPublicat per Victor Collell a 22:51 2 comentaris:\nEtiquetes de comentaris: Alexandre Ventura, Cadena, Ester Mañosas, Francesc Badia, Jaume Lladós, Jordi Lladós, Lladós, Natasha de Blois, Perico, Torrenegra, Xavi Cardó\nExclusiva; ¿Albert Puntí novament en un tauler d'e...


FGV aconsella als usuaris que consulten els horaris de pas dels trens i tramvies.\n07/03/2019 12:12 | Actualitzat a 07/03/2019 13:30\nImatge d'arxiu del Metro de València | Cedida\nFerrocarrils de la Generalitat Valenciana (FGV) ha anunciat que aquest divendres tancarà les estacions de Xàtiva i Colón, de 13.30 a 19.00 hores, per motius de seguretat, durant la jornada de vaga del 8 de Març, en coincidir tant amb l'horari de la mascletà com de la manifestació que recorrerà el centre de València.\nFGV oferirà un 25 per cent del seu servei habitual en Metrovalencia i el TRAM d'Alacant amb motiu de la vaga de 24 hores convocada el 8 de Març, Dia Internacional de la Dona. Aquests serveis mínims han estat establerts per la Direcció General de Treball i de Benestar Laboral de la Generalitat.\nPer tant, Metrovalencia i TRAM d'Alacant posaran en circulació un de cada quatre serveis ordinaris. FGV ha acordat tancar, per motius de seguretat, les estacions de Xàtiva i Colón de Metrovalencia de 13.30 a 19.00 hores, en coincidir en aquesta jornada tant els desplaçaments massius per a la mascletà de la Plaça de l'Ajuntament com per a l'inici d'una de les manifestacions del 8M, que comença al carrer Xàtiva, entre Renfe i la Plaça de Bous.\nAquesta decisió està avalada per un informe tècnic elaborat per FGV que destaca que la previsió d'usuaris per a aquests esdeveniments "supera en excés la capacitat de transport oferit amb motiu de la vaga en les dos estacions".\nL'any passat es van arribar a comptabilitzar el 84% de viatgers d'un dia laborable ordinari, amb puntes de fins a un 111%, "amb la peculiaritat que més del 70% del total dels desplaçaments de Metrovalencia al llarg d'aquesta franja horària van tenir com a origen o destinació Xátiva o Colón", d'acord amb el document.\nA causa d'això, s'apunta que, amb un 25% de la capacitat del servei, "no resulta viable prestar-ho sense tenir una excessiva massificació constant de persones en l'andana, que impediria la sortida dels viatgers dels trens que anaren arribant i parant", ha explicat la Generalitat en un comunicat.\nAl llarg de la resta del dia, també es poden produir percentatges que aconseguisquen "en alguns moments" el 94% d'ocupació. Davant això FGV, pels mateixos motius de seguretat, "podrà restringir temporalment l'entrada en aquelles estacions subterrànies de Metrovalencia i TRAM d'Alacant en les quals es produïsquen aglomeracions en les andanes, per a ser reobertes com a les massificacions desapareguen".\nFGV aconsella als usuaris que consulten els horaris de pas dels trens i tramvies. La resolució de la Direcció General de Treball i de Benestar Laboral assenyala que, quant al personal pertanyent als Serveis de Manteniment, Instal·lacions Fixes i Tallers, tenint en compte la naturalesa d'aquests serveis, es considera "imprescindible" establir uns serveis mínims d'un 25% i que en tot cas es garantisca un mínim de dues persones en les Brigades d'Atenció Permanent.\nD'altra banda, per als Serveis d'Atenció al Client, Centrals Telefòniques i Registre General, es garantirà la presència d'una persona que permeta oferir informació als usuaris i usuàries d'aquest mitjà de transport i la presentació de qualsevol document per la ciutadania, respectivament.


PDA Bullying | Taller de Nus: Teatre Social & Bullying\nNUS facilita un procés creatiu per crear conjuntament un Teatre Fòrum sobre desigualtat, poder, conflicte i violència entre iguals a la comunitat educativa, concretament, als joves a partir de 3r d'ESO, professionals i famílies. L'objectiu general és identificar i visibilitzar les formes en què es presenta l'assetjament a l'escola, i a través de les TIC i xarxes socials (Bullying i Ciberbullying), per afavorir accions per combatre’l.\nPosteriorment els participants presenten i dinamitzen les obres realitzades als seus iguals així com a tota la resta de participants.\nParal·lelament proposen formar als agents educatius (monitors, professors, famílies) en matèria de poder i violència, donant-los a conèixer noves metodologies per abordar la violència.\nIdentificació de situacions de violència.\nTipus de violència, espais on es dóna i persones o grups implicats.\nViolència en entorns educatius: assetjament i ciberassetjament (bullying)\nRespostes a la violència: models agressiu, passiu i assertiu.\nIdentificació de necessitats, sentiments, pensaments i desitjos de persones i grups implicats.\nRelació amb mi mateix/a, relacions interpersonals, relacions grupals.\nPerspectiva de drets (infants i joves).\nEl taller té una durada d’un mínim de 14h + 2h de presentació del teatre-fòrum, realitzades per sessions (mínim 2h per sessió) o en formats semi-intenssiu o intenssiu.\nEl conjunt de les sessions s’organitza seguint les següents fases:\nIntroducció al llenguatge teatral.\nPresentació al públic.\nCada sessió constarà de tres apartats:\nEscalfament (jocs corporals i/o gestuals).\nAprofundiment en la temàtica i en eines teatrals (jocs dramàtics, improvització i eines del teatre de


De La Floreal a la Policia Municipal | 17190 univerSalt\nnum.01 / Patrimoni històric\tComparteix a:\nDe La Floreal a la Policia Municipal\npublicat el 17/juny/2011 • 23:10 No hi ha comentaris\nL’edifici de la comissaria de la Policia Municipal de Salt, al carrer Major, ha fet setanta-cinc anys. Us convidem a fer un petit viatge en el temps pel seu sorprenent recorregut. Esperem que després de llegir aquest breu relat, us el mireu amb uns altres ulls.\nText: Luciana Glogowski i Enric Rubio\nFoto: Arxiu Municipal de Salt\nCentre Cultural Obrer La Floreal\nUna nova comissaria s’està construint a Salt per a la Policia Local. El nou i “esperat” edifici millorarà l’actual en molts aspectes, però és d’esperar que no tingui un recorregut històric tan emblemàtic. Costa d’imaginar-se que l’edifici que avui funciona com a comissaria municipal hagi estat construït pel Centre Cultural Obrer La Floreal l’any 1936, en plena revolució social, per ser un saló cafè des d’on es feia difusió de les idees llibertàries i que va servir de centre dels moviments obrers i anarquistes de Salt.\nLa Floreal havia estat creada al voltant del 1920 pel moviment llibertari, amb una estreta vinculació amb la CNT, principal força sindical de l’època a les fàbriques tèxtils de Salt, la Coma Cros i la Gassol. El Centre Cultural va ser molt actiu i concorregut per la gent del poble durant aquells anys: “La gent hi anava molt a La Floreal, a fora hi havia una gentada sempre allà asseguda, com esperant alguna cosa” 1. Era un espai que combinava l’aspecte lúdic i la conscienciació política. Disposava d’una sala d’espectacles on es feia teatre i es projectava cinema; també albergava els locals de la CNT i la FAI i s’hi desenvolupava l’Escola Racionalista. La seva biblioteca i els seus cicles de conferències eren coneguts a tota la comarca. Pot semblar una curiositat que al seu bar no se servissin begudes alcohòliques, però eren obertament antialcohol.\nLa Floreal s’emplaçava fins a l’any 1936 a la cantonada del carrer Major amb el carrer Llarg (plaça del Pi). Aquesta seu estava llogada i per això, gràcies a les aportacions dels socis, es va construir la nova seu al carrer major núm. 165, on ara trobem la comissaria de la Policia Local.\nTeresa Pons i Tomàs, primera regidora\nLa figura de Teresa Pons i Tomàs, saltenca i primera regidora dona a les comarques gironines, s’ha de situar en aquest context. Teresa formava part de les Joventuts Llibertàries i era membre de la companyia de teatre Arte y Amor del Centre Cultural Obrer La Floreal. Va entrar a treballar a la indústria tèxtil amb catorze anys i el seu compromís polític i social va dur-la a l’exili l’any 1939, el mateix any que va ser retirada la inscripció de La Floreal de l’edifici de la nova seu i que aquest va ser confiscat per les autoritats franquistes.\nL’encarregat de dissenyar el nou espai havia estat l’arquitecte Ricard Giralt i Casadesús. Giralt va idear un espai ampli, modern i amb grans finestrals (tan petit que se’ns fa ara…). D’aquella època encara es conserven unes sanefes fetes amb rajoles vermelles i negres al terra, colors de l’anarcosindicalisme.\nCentre de detenció\nL’any 1939 l’edifici va funcionar durant 3 mesos com a centre de detenció de les autoritats feixistes on molts saltencs van patir-hi les represàlies i revenges del bàndol guanyador.\nEl 2 de gener de 1940 les autoritats del moment amb l’alcalde franquista al capdavant, Francisco Siqués i Moll, formalitzen la confiscació de l’edifici de La Floreal, on curiosament consta com a propietari el marquès de Camps, Jordi Camps, juntament amb les autoritats republicanes. La confiscació es resol amb el pagament d’un total de 20.000 de les antigues pessetes a en Jordi Camps.\nL’any 1943 s’inaugura el nou “Ayuntamiento” que funcionarà com a tal fins al 1975, any en què Salt és annexionada a Girona i desapareix l’Ajuntament independent. Tot i això, s’hi segueixen desenvolupant tasques administratives com a delegació de l’Ajuntament de Girona fins que l’any 1983 Salt se segrega i recupera la seva independència després d’un intens període de reivindicacions.\nFins a la inauguració de la casa de la vila l’any 1986, el flamant Ajuntament democràtic seguirà funcionant al carrer Major, a l’edifici que el 1936 havia dissenyat Giralt. Aquell edifici, que tingué el propòsit de ser un saló cafè cultural, obrer i llibertari, i que ha acabat albergant els darrers 25 anys la comissaria de la Policia Municipal de Salt. És probable que Giralt no s’ho hagués imaginat… I ara, quan la Policia es traslladi a la nova comissaria, l’edifici tornarà a formar part de l’administració de l’Ajuntament. Però el vermell i el negre d’aquelles sanefes ens seguiran recordant amb quin esperit va ser projectat.\nL’arquitecte de la Floreal: Una història de compromís\nRicard Giralt i Casadesús 1884-1970\nGiralt i Casadesús va ser arquitecte municipal de l’Ajuntament de Figueres des del 1915 i de Girona des del 1922. Els anys 1939-1941 va ser expedientat i depurat com a arquitecte municipal d’ambdós ajuntaments. Des d’aquell moment, va exercir com a arquitecte independent.\nNo ens ha d’estranyar que els membres de La Floreal recorreguessin a Giralt per al projecte del saló cafè. Giralt va ser un destacat arquitecte municipal, compromès amb un nou tipus d’urbanisme que concebia les ciutats, no només de manera geomètrica, sinó com a organismes vius, receptacles d’activitats i esdeveniments humans, en la línia de les ciutats jardí que va poder conèixer a Anglaterra durant la seva joventut. Donava molta importància a plantejar el creixement de les ciutats, superant els carrers i places estrets i potenciant l’obertura al sol, l’aire i la terra. Giralt insistia que l’ordenament d’aquest creixement urbanístic l’havia de dur l’Administració local. Per a ell l’edificació dels espais urbans havia de facilitar la vida dels ciutadans i integrar-hi valors de la naturalesa.\nL’aportació més rellevant de Giralt a l’urbanisme català de l’època va ser la seva preocupació per la política d’habitatge. Ell va fer referència directa a l’adquisició pública del sòl i a la necessitat de tallar l’especulació. Va proposar la col·lectivització dels increments del preu del sòl produïts en el traspàs de terrenys agrícoles a terrenys urbans. Algunes de les solucions que ell plantejà abans de la Guerra Civil no s’han portat a la pràctica fins molt avançat el segle XX.\nPensem que, si personatges com ell no haguessin estat depurats durant els anys quaranta, potser no hauríem arribat a situacions com les que es descriuen al reportatge dedicat a urbanisme d’aquest número.\nMaymí, Josep. Entre la violència política i el conflicte social. Els comitès antifeixistes de Salt i d’Orriols en el context de la Guerra Civil 1936-1939. Barcelona: 2001, Publicacions de l’Abadia de Montserrat, Biblioteca Serra d’Or.\nTorres, Manuel. “Ricard Giralt Casadesús i la urbanística catalana de la primera meitat dels segle vint.”. Revista de Girona, núm. 210. Gener/febrer 2002 p.72-78\nAlonso i Pont, Agapit. “Jornades Llibertàries”. La Farga, núm. 257, gener 2009, p. 9\nCentre de documentació del Col·legi d’Arquitectes de Catalunya. http://www.coac.net/COAC/centredocumentacio/arxiu/afonsgi/GiraltCasadesus/GiraltCasadesus_c.htm\nEntrada anteriorAssociació sociocultural Dones “Endavant” Entrada següentUn cop d’ull a l’Escola d’Adults de Salt


L’època de setembre acostuma a coincidir amb l’inici del curs escolar, la reincorporació als llocs de feina, el replegament després de l’explosió de la calor i l’alegria de l’estiu. és un bon moment per plantejar-nos nous processos personals i col·lectius.\nDes de la comissió de cursos i tallers i l’assemblea Gestora de l’Ateneu L’Harmonia fem una nova proposta per a seguir creant espais col·lectius i seguir aprenent de manera comunitària, amb l’objectiu d’alimentar d’esperança la transformació de la realitat que ens envolta, i de vida les sales d’aquest equipament.\nVolem que les propostes que fem siguin fruit del nostre dia a dia i de les inquietuds de les persones i col·lectius que fem ús de l’Ateneu. és per això que ens allunyem de la idea del consum de la cultura i l’oci. Treballem per a que les accions formatives que oferim siguin inclusives i participatives i que tinguin un retorn que fomenti el vincle. Entenem que l’Ateneu no és un espai de professionalització, i que els cursos i tallers, a més de ser el màxim d’accessibles, han de cultivar llavors que amb el temps generin fruits en altres espais contexts.\nPer aquests propers mesos hem fet propostes que facin de la tardor una oportunitat per connectar-nos amb la natura, amb els aliments de temporada i de proximitat; per connectar-nos amb nosaltres mateixes, amb les altres i amb l’entorn, a través de teixir vincles positius; per expressar les nostres mirades i aprendre’n de la d’altres a través de l’art i la creativitat; per unes vides més sostenibles social, econòmica i ambientalment. També per atendre les necessitats i inquietuds de grups i col·lectius diversos i per continuar donant resposta a les propostes de la comunitat harmònica a través de la comissió de cursos i tallers, oberta a qui en vulgui formar part. Informa-te’n!\nEsperem que els gaudeixis i, alhora, et convidem a ser part activa d’aquest projecte col·lectiu, tant en l’assistència als cursos i tallers, com als espais i òrgans de participació de l’Ateneu!\nNotícia anterior #28J: Compra col·lectiva\nSegüent notícia Tanquem per vacances!


Molts vacunats destaquen la febre i el dolor muscular com els efectes adversos més comuns després de ficar-se la vacuna\nper Júlia Navarro 19/02/2021 20:14h\nEspanyols que ja s'han vacunat expliquen les seves seqüeles | Europa Press\nLa campanya de vacunació contra la covid ja està plenament instaurada a Espanya, amb avui dia, 1.000.000 d'espanyols que ja han rebut la pauta completa de vacunació, és a dir, les dues dosis. És per això que les primeres persones a acabar el seu procés de vacunació han decidit fer públic i relatar quins han estat els seus efectes secundaris després de la vacuna i com s'han sentit.\nCal recalcar que les vacunes són molt segures, però com qualsevol altre medicament o tractament, pot comportar amb si alguns efectes secundaris. Ara com ara, han rebut la vacuna principalment els col·lectius prioritaris, que són els ancians de les residències, el personal sanitari que els cuida, i els sanitaris que treballen en primera línia de la covid en hospitals i centres mèdics.\nLes xarxes socials s'han convertit en l'aparador principal on relatar quins han estat els efectes secundaris percebuts pels vacunats, dels quals destaquen 3: esgarrifances, febre i miàlgia (dolors musculars).\nEls vacunats expliquen la seva experiència\nMolts aconsellen demanar-se lliure l'endemà de la vacunació per a no tenir obligacions per a atendre, perquè els símptomes secundaris de curta durada et poden deixar en llit durant algunes hores, com el cas de Juan Cabrera, que explica a les xarxes socials la seva experiència després de la vacuna: «Segona dosi de la vacuna de la covid. Em va donar esgarrifances, febre, dolor de cos i cap. Més de 16 hores estirat. Ja avui estic normal».\nA través de Twitter, una altra usuària anomenada Laura assegura que en la seva primera dosi contra la vacuna va sentir dolor de braç intens i esgarrifances. En la segona dosi els símptomes van ser més intensos: febre, dolor muscular i mal de cap.\nMiguel Asúnsolo, un altre usuari, ha volgut relatar els símptomes que va tenir en posar-se la vacuna, que ha descrit com a potents però curts en el temps: «La vacuna té uns efectes secundaris potents, però per sort són 2 dies i tornada a la normalitat». Respecte al primer dia, refereix els següents símptomes: «8 hores després, miàlgies, una mica de mal de cap. Menys dolor al braç que en la 1a», i respecte al segon: «nit Toledana, tremolant, despertant-me puntualment cada hora. Com si m'hagués atropellat un bus. Toca aixecar-se que hi ha coses per a fer».\nSe acabó, vacunado ya de la 2° dosis covid19 Pfizer, toca esperar a los efectos secundarios en el día de hoy... os voy contando 😉 pic.twitter.com/rhCaocZHkb\n— 𝑴𝒊𝒈𝒖𝒆𝒍 𝑨𝒔𝒖́𝒏𝒔𝒐𝒍𝒐 (@MiguelAsunsolo) February 11, 2021\nEls efectes secundaris, més comuns en joves\nEls experts assenyalen que tots aquests efectes secundaris ja es van trobar durant els assajos clínics, almenys en 1 de cada 10 vacunats, per la qual cosa van entrar en la categoria d'efectes secundaris molt freqüents.\nSobre aquest tema, el vicepresident de l'Associació Espanyola de Vacunologia, Fernando Moraga-Llop, ha assenyalat que de moment les autoritats sanitàries no han identificat cap reacció al·lèrgica que pugui causar alarma ni motiu de preocupació.\nA més, recalca que pel que s'ha comprovat, la vacuna contra la covid està provocant més reaccions adverses entre joves que en ancians: «Donen més reaccions en els joves, com ocorre en general amb altres vacunes. De la mateixa forma que els majors aconsegueixen menys immunitat, també sofreixen menys efectes secundaris», ha assegurat aquest expert en el portal '20 minutos'.\nUna cosa que corrobora l'últim informe de Sanitat sobre aquest tema, segons el qual de 1.555 comunicacions d'efectes adversos, el 73% va correspondre a adults entre 18 i 64 anys i el 27% a persones majors de 65.\nL'associació de vacunologia també destaca que els efectes adversos són més freqüents després de la segona dosi i que en general, els efectes molestos duren entre 24 i 48 hores, per la qual cosa recomanen tenir paracetamol a mà.\nAixò sí, els experts asseguren que en cap cas els símptomes de la vacuna són símptomes de covid, perquè no estan injectant el virus, ni viu ni atenuat, i que és millor patir dos dies de malestar a dues setmanes de malaltia amb el risc de mort.\nLa Covid se'ls endú per davant: Tanca un conegut negoci de BCN per un desnonament


La mort per a qualsevol home o dona és una realitat que el porta davant del misteri quan no de la incertesa. Pel cristià, gràcies a la fe, la mort dóna un sentit de plenitud a la vida i la sostrau de ser una situació absurda com ho seria sense esperar l’alliberament d’una vida caduca. Els monjos sabem que sant Benet ens demana tenir cada dia la mort present davant els ulls (RB 4,47). Què ha de ser la mort doncs per a un monjo? Si l’objectiu de la nostra vida és cercar Crist i de fet no el podem trobar de manera plena sinó sent dignes de veure la claror de la seva mirada, aleshores, com per Pau, si per a nosaltres viure és Crist morir ens ha de ser un guany.\nNo hi ha ningú que planyi el gra de blat que quan cau a terra mor; perquè si mor és llavor d’una vida totalment nova i esplendent, que dóna molt de fruit. Talment la nostra vida de recerca no té sentit sense fixar-nos la meta d’arribar un dia a la seva presència. Un camí cap a Crist que fem individualment i que fem també en comunitat vers la vida eterna. Un guany personal i un guany comunitari. Som anelles d’un cadena de cercadors de Crist, algunes d’elles han estat d’or, d’altres, de ferro, que s’han rovellat al servei de les seves comunitats tot i considerar-se sovint motiu de vergonya i de confusió. Han anat transmetent la vida monàstica perquè han estat grans de blat que morint han donat molt de fruit.\nDéu ens ha fet néixer a l’esperança gràcies a la resurrecció de Crist d’entre els morts. Aquesta és la fe que inspira i sosté cada dia de la vida del monjo, i li dona un sentit pasqual, donant així una continuïtat entre la nostra vida present i la futura. En ambdues, el centre és Crist, en la primera cercant-lo i contemplant-lo en el misteri; en la segona essent presents davant d’Ell, veient la claror de la seva mirada.\nEls monjos també morim, però hem de morir esperançats i confiats, perquè darrere la mort hi ha Crist, l’hora que serem plenament fills, quan el nostre cos serà redimit. «Tant de bo aconseguim un dia allò que esperem de la gran munificència i de la benignitat del nostre Déu» (sant Gregori de Nazianz, sermó 7). I avui preguem pels nostres germans, per les anelles que ens han precedit en la vida monàstica sota el guiatge de sant Benet, que el Senyor els concedeixi haver passat de la petitesa a la grandesa, de l’exigüitat a la sublimitat, de la mortalitat a la immortalitat, de terrenals a celestials; que sepultats en Crist ara hagin ressuscitat amb Ell, com a cohereus de Crist i fills de Déu que som.


Un bebè de 9 mesos ingressat greu amb sospites de patir maltractaments - VilaWeb\nEl passat dilluns cap a les 18h30, els bombers van ser cridats per donar assistència a un bebè de 9 mesos que semblava apàtic.\nA l’arribada dels socors el bebè, inconscient, es trobava en aturada cardio-respiratoria. Un bomber-infermer, va aconseguir reanimar-lo, i ha estat de seguida evacuat cap al centre hospitalari de Perpinyà per ambulància.\nHa estat admès a les urgències en un estat jutjat molt seriós. Dimarts, el seu estat era estacionari però podria sofrir importants seqüeles. En resposta als primers exàmens mèdics, es va fer un informe per a sospites de maltractament.\nLes seues lesions podrien correspondre a greus negligències o a l’absorció de substàncies nocives.\nUna enquesta judicial ha estat de seguida oberta, i confiada als serveis de gendarmeria. Els pares del bebè tenen 18 anys la seua mare i el seu pare 20 anys, han estat immediatament entrevistats pels militars.\nDimarts al vespre, encara estaven interrogats però no havien estat col·locats en guarda vista. S’ignora la naturalesa de les sospites que pesen sobre ells.


Vicenç Tarrés: “L'equip masculí és el mirall que tenim”\nParlem amb Vicenç Tarrés, tècnic del CN Mataró ‘El Tot’\nCom prova l’aventura a Divisió d’Honor? De moment molt bé, debutar i guanyar a fora el primer partit davant el Rubí on les coses han sortit, està prou bé. Ens sentim tots molt identificats amb aquest projecte i tenim ganes de treure-ho endavant.\nHan canviat molt les coses amb l’ascens? Més o menys tot segueix igual, a excepció de les sessions d’entrenament que s’han intensificat i són més llargues degut a que la intensitat de joc a la categoria és diferent també; a més tenim dos baixes, una temporal i una definitiva, cosa que també influeix a l’hora de plantejar els entrenaments. Hem mantingut la mateixa plantilla, sóc dels entrenadors que creuen que si un equip ha funcionat i ha aconseguit una fita s’ha de mantenir.\nQuin objectiu s’ha marcat el club per a aquesta nova etapa? Aquesta temporada només podem aspirar a mantenir la categoria en lluita amb el Rubí i el Concepción i intentarem donar la sorpresa davant el Sant Feliu o La Latina. Els altres cinc equips són inabastables. El primer es mantenir-nos i adaptar-nos a la categoria.\nCreieu que es pot anar igualant en quan a protagonisme a l'equip masculí? L’equip masculí és el mirall que tenim. El Quadis porta molts anys a Divisió d’Honor i els primers van ser durs, vam passar per la mateixa etapa d’aprenentatge quan jo era jugador i ara són un dels equips punters. Ens costarà però ja s’està treballant la base i estan sortint jugadores.\nCreus que Mataró pot ser considerada la tercera ciutat del waterpolo a nivell estatal? Crec que sí, hi han pocs equips que tinguin el masculí i el femení a la màxima divisió i a nivell base estem recollint els seus fruits i des de fora ja ens miren d’una altra manera.


La supressió dels incentius fiscals a la recerca\nPosicionament del Cercle respecte a la proposta del govern de l’estat que pretén suprimir totalment els incentius a la recerca en un procés que començaria al 2007 i finalitzaria el 2011. Des del Cercle ho veiem com un pas enrera no només respecte de les nostres conviccions sinó també pel que fa referència als objectius que el propi govern manifesta perseguir.\nUn dels objectius centrals del Cercle és el de fomentar l’economia del coneixement a Catalunya. En aquest context, el Cercle ha impulsat mesures per a la millora dels incentius fiscals a les activitats de Recerca, Desenvolupament i Innovació.\nPer aquest motiu, considerem que la proposta del govern de l’estat de SUPRIMIR TOTALMENT ELS INCENTIUS A LA RECERCA en un procés que començaria al 2007 i finalitzaria el 2011 significa un pas enrera que va no només en contra de les idees del Cercle sinó també dels objectius que el propi govern manifesta perseguir.\nPúblicament s’ha dit que s’abordarà una reducció de l’Impost sobre Societats, de forma que el tipus general, que actualment és del 35%, passaria al 30%. A canvi, es suprimirien totalment les deduccions per incentius.\nDes del punt de vista macroeconòmic, aquesta argumentació és insostenible: totes les estadístiques situen molt per sota del 30% el tipus efectiu que actualment paguen les empreses. El tipus efectiu és el que resulta de dividir l'impost efectivament pagat (que té en compte les deduccions per incentius) pel benefici fiscalment computable. Segons l’any i les fonts es situaria entre el 22 i el 28%. Per tant, la càrrega fiscal conjunta de les empreses no només no disminuirà, sinó que augmentarà.\nEssent discutible la conveniència d’un increment de la tributació de les empreses, resulta encara més greu saber quines són les EMPRESES QUE TINDRAN UN MAJOR INCREMENT D’IMPOSTOS: LES QUE INVESTIGUEN, LES QUE EXPORTEN I LES QUE FAN INVERSIONS PER A LA PROTECCIÓ MEDIAMBIENTAL, entre d’altres, ja que aquestes són les que gaudeixen d'incentius. Les que no realitzin cap d’aquestes activitats precisament seran les que reduiran els costos fiscals.\nHi ha una corrent d’opinió en l’Administració tributària que opina que els incentius fiscals no són eficaços perquè les empreses, quan inverteixen, ho fan per raons econòmiques i no fiscals. Aquesta posició no només és intel•lectualment insostenible (les raons fiscals són també raons econòmiques, i tan legítimes com qualsevol altra) sinó que nombrosos estudis científics han demostrat la correlació positiva entre els incentius fiscals i el grau d’inversió. Els següents autors han tractat aquest tema amb conclusions convergents: Cummings, Hasset y Hubbard (1996), Estrada, de Castro, Hernando y Vallès (1997), Jaumandreu (1999), García Marco (1998), Espitia, Huerta, Lecha y Salas (1989) Giner y Salas (1994).\nD’altra banda, l’establiment de beneficis fiscals a la investigació no deu ser tan forassenyada quan la majoria dels estats europeus preveuen incentius per fomentar-la. Així, França, el Regne Unit i Luxemburg tenen un nivell d’incentius similar al que fins ara han gaudit les empreses espanyoles; Bèlgica, Itàlia i Portugal també en preveuen, tot i que inferiors als actualment vigents a Espanya.\nSi països com el Regne Unit o França, amb un nivell de despesa en investigació molt superior a Espanya consideren convenient establir beneficis fiscals, no s’entén com a Espanya es proposa suprimir-los. Per donar una dada que va proporcionar el president de HP en un sopar del Cercle, aquesta empresa té deduccions de 26 milions d’euros a l’any per aplicació d’aquests incentius. Estan segurs els nostres governants que una pèrdua d’aquesta magnitud no afectarà el nivell d’inversió en recerca d’aquesta multinacional a Espanya?\nNo resulta tampoc sòlid l’argument que les deduccions de les que han gaudit fins ara no han servit per situar Espanya al nivell d’inversió en recerca que tenen altres estats. Com va apuntar el Cercle en el seu moment, la confusió conceptual de la legislació i les traves burocràtiques dificulten la seva aplicació; si els mecanismes no funcionen correctament, el que cal és revisar-los, no prescindir-n'en. Però, encara més important, l’Administració pretén eliminar l'incentiu sense aportar dades sobre quin estima que seria el nivell d’inversió en recerca si els incentius no haguessin existit, perquè si el que pretén dir-se és que la inversió hagués estat la mateixa, llavors és que, simplement, no s’ha consultat la literatura científica.\nEl projecte entrarà ara al Parlament i es discutirà. Esperem que a les cambres parlamentàries la posició del Cercle i de molts altres trobi ressò i no només no s’eliminin els incentius sinó que es millori la situació actual.


Més de 400 persones assisteixen a la gala benèfica d'Andbank contra el càncer infantil | BonDia Diari digital d'Andorra.\nFins a 430 persones han assistit aquest dijous al vespre a la gala benèfica #tutambésumes, organitzada per Andbank, i que té la finalitat de lluitar contra el càncer infantil. Els ingressos recaptats aquesta nit aniran adreçats al projecte 'Pediàtric Càncer Centre Barcelona', un centre monogràfic pel tractament del càncer que esdevindrà el més gran d'Europa i que té la voluntat d'arribar a 400 nous casos de càncer l'any. Tal com ha confirmat el director gerent de l'hospital Sant Joan de Déu, el doctor Manel del Castillo, l'objectiu del nou centre, que es depenja de l'hospital que dirigeix, és "poder tenir més capacitat de curar, ja que tindrem més experiència i més capacitat de fer recerca", així com introduir tractaments innovadors "que no són freqüents en altres hospitals".\nL'edifici, ja en construcció, "s'ha fet possible gràcies a les donacions d'una gran part de la societat civil i a les institucions", entre les quals Andbank hi ha fet una elevada contribució. El projecte té un cost aproximat de 30 milions d'euros, una xifra que ja es va assolir el 18 d'octubre del 2018. Del Castillo ha reconegut que un dels grans reptes de l'hospital Sant Joan de Déu és la malaltia minoritària, com és el cas del càncer infantil i, per poder seguir treballant en la recerca de la seva cura, "és necessari concentrar totes aquestes malalties minoritàries en pocs hospitals" per tal de "poder fer les coses millor".\nLa col·laboració entre l'hospital català i el Servei Andorrà d'Atenció Sanitària (SAAS) va començar fa cinc anys amb un doble objectiu: d'una banda, donar suport en l'àmbit pediàtric a l'hospital Nostra Senyora de Meritxell intentant reforçar les seves capacitats portant professionals de Barcelona al país i, de l'altra, atendre per una via preferent a pacients andorrans a l'hospital Sant Joan de Déu. En aquest sentit, el centre de la capital catalana ha atès durant aquest temps 22 infants andorrans amb càncer.\nLa gala també ha comptat amb una actuació de l'artista Ainhoa Arteta, qui ha manifestat ser "una privilegiada" per poder contribuir amb causes tan solidàries com aquesta. Es tracta, per tant, del segon concert que fa en favor de l'hospital barceloní i ha reconegut sentir predilecció pels "éssers més desprotegits". Així, ha declarat que davant casos com aquests se sent més motivada i emocionada que mai per pujar a dalt de l'escenari.\nPer últim, el director general d'Andbank, Ricard Tabau, ha manifestat que aquest és un projecte "amb molt sentit i d'elit en l'àmbit continental", ja que el Sant Joan de Déu és un dels tres centres al món que més avançats estan quant al tractament del càncer infantil i l'únic que es troba a Europa.


Barack Obama – Pàgina 2 – El passat que no passa\nMalcom X i Obama\nDissabte va fer 50 anys de l’assassinat de Malcolm X, que és com era conegut Malcolm Little, l’emblemàtic dirigent del nacionalisme negre nord-americà. Quan jo era petit, el meu pare em va regalar la traducció catalana de Ramon Barnils de l’autobiografia d’aquest mític lluitador: Malcolm X: el poder negre. Són hores d’entrevistes entre ell i Alex Haley (l’autor, ja desaparegut, d’Arrels. La saga d’una família nord-americana, que va donar lloc a una exitosa sèrie), convertides en un discurs en primera persona. Aquell llibre em fascinava i encara no sé per què. A mesura que les antigues colònies d’Àfrica es convertien en estats independents en … Continua la lectura de Malcom X i Obama


Escrit per Octubre Centre de Cultura Contemporània No hi ha comentaris Publicat en Llibres\nEl dia de Sant Jordi es va celebrar a València amb un acte commemoratiu –per quart any consecutiu– a l’Octubre CCC.\nTal i com avançàrem, l’acte va tenir el cantant, poeta i actor alcoià Ovidi Montllor com a protagonista, amb motiu del 20è aniversari de la seua mort. Sota el lema “Ja no ens alimenten molles”, Acció Cultural del País Valencià i l’Associació d’Escriptors en Llengua Catalana (amb la col·laboració del Gremi d’Editors del País Valencià, el PEN Català i el Servei de Política Lingüística de la UV) van retre homenatge al cantant i es va lliurar a Helena Montllor, filla de l’artista, una escultura commemorativa donada per la ceramista Cristina Guzman Traver. Posteriorment van intervenir un gran nombre d’escriptors i el cantant Enric Valor va interpretar algunes peces de l’Ovidi. L’acte el va conduir Pepa Alòs.\nHeus ací un breu reportatge fotogràfic de l’acte:\nLa ceramista Cristina Guzman Traver i l’escriptor Francesc Mompó en el moment de lliurament de l’escultura dedicada a Ovidi a la seua filla Helena Montllor.\nActe a l’Octubre CCC el dijous 23 d’abril a les 19.00h.\nCom ja és tradicional, l’Octubre CCC celebra la diada de Sant Jordi amb un acte multitudinari, enguany amb un homenatge a Ovidi Montllor a càrrec dels escriptors valencians.\nIntervindran: Juli Alandes, Pep Alfonso, Xavier Aliaga, Carme Arnau Orts, Josep Ballester, Núria Cadenes, Esperança Camps, Antoni Defez, Josep Domingo, Joan Femenia, Isabel Garcia Canet, Ramon Guillem, Enric Iborra, Xelo Llopis, Manel Marí, Josep Micó, Josep Millo, Josep Mir, Eduard Mira, Manuel Molins, Francesc Mompó, Octavi Monsonís, Àngels Moreno, Joan Navarro, Vicent Penya, Pura Peris, Rosa Roig, Mari Carmen Sáez, Encarna Sant-Celoni i Josep Manel Vidal..\nA més a més, es comptarà amb una actuació musical d’Andreu Valor\nAquest acte es realitza amb la col·laboració de l’Associació d’Escriptors en Llengua Catalana, Acció Cultural del País Valencià, el Gremi d’Editors del País Valencià, el PEN Català i el Servei de Política Lingüística de la UV.


Hotels de Platja de Evenia Hotels: Costa Brava i Costa de Almería\nOn ets: Inici > Hotels De Platja\nMés Evenia Hotels\nLes destinacions de Platja Evenia Hotels\nHotels a Lloret de Mar Hotels a Roquetas de Mar\nHotels de Platja Evenia\nLa Central de Reservas de Evenia Hotels compta amb diversos hotels de platja a la costa espanyola. Els hotels de la Central de Reservas es troben en dues de les destinacions de platja més conegudes de la península, tant a nivell nacional com internacional: Lloret de Mar, a la Costa Brava, i Roquetas de Mar, a la Costa d'Almeria. L'Evenia Zoraida Resort és un referent en termes de turisme familiar i de platja, l'hotel es troba a primera línia de mar a Roquetas de Mar. L'Evenia Olympic Resort també es troba a pocs metres de la platja de Lloret de Mar, a la Costa Brava. Tots dos complexos compten amb grans piscines amb tobogans i àrees de joc per a nens, amb un vaixell pirata inclòs! Tots dos resorts són perfectes per a una escapada o unes vacances a la platja. A més d'aquests dos resorts la Central de Reservas de Evenia Hotels disposa de dos hotels més a Lloret de Mar, també ubicats molt a prop de la platja, perfectes per a unes vacances a Lloret de Mar de platja i festa.\n+ info sobre els hotels de Lloret de Mar\n+ info sobre els hotels de Roquetas de Mar\nDisfruta dels Resorts Evenia en les millors platges del mediterrani\nOfertes Hotel Evenia Olympic Park - Early Booking Discount Promoció reserva anticipada MÉS Hotel Evenia President - Compra Anticipada Oferta Especial MÉS


Les persones amb vulnerabilitat poden sol·licitar que el calendari fiscal s'adapti a la seva situació personal | Nova Ràdio Lloret\nNovetats al calendari fiscal\nL'Ajuntament ha publicat els canvis en el calendari fiscal, després d'haver ajornat els terminis de pagament de taxes i impostos arran de la crisi del coronavirus.\nDes que va esclatar la crisi del coronavirus, l’Ajuntament va reaccionar de seguida i va aplicar certes modificacions al calendari fiscal per ajornar el pagaments de les taxes i impostos municipals. Ara que de mica en mica anem retornant a una certa normalitat, s’han publicat els nous terminis.\nLa regidora de Serveis Econòmics, Lara Torres, remarca que el més important a tenir en compte és que el Govern local és conscient que hi ha moltes persones afectades per aquesta crisi i que estan patint molts problemes econòmics. Per això és flexible i tothom que es trobi en situació de vulnerabilitat podrà sol•licitar altres terminis i fraccionaments, que seran estudiats i adaptats segons la situació de cada cas concret.\nA grans trets, el canvi més destacat del nou calendari fiscal és que el pagament de l’IBI es farà amb tres pagaments, a l’agost, l’octubre i el desembre. A més, les escombraries i la resta de taxes es pagaran de manera intercalada entre juliol i setembre. També s’han ampliat els terminis per als pagaments que no estan domiciliats.\nA més, la regidora ha explicat que aviat es faran públiques unes línies de subvencions de l’IBI, com les que es van treure l’any passat, però amb alguns petits canvis. I cal remarcar, també, que aquest divendres es tanca el termini per sol•licitar un ajut de 100 euros per pagar l’IBI.\nTota la informació es pot trobar a la pàgina web municipal i, a més, s’estan editant uns petits díptics per repartir-los als establiments comercials i les dependències municipals. Per a qualsevol dubte o sol•licitud, la ciutadania es pot adreçar al correu electrònic tresoreria@lloret.cat, tot i que la regidora demana paciència perquè aquests dies tenen moltes sol•licituds.\nArticle anteriorSOS Lloret denuncia el mal estat del monument de l’Àngel i altres elements modernistes de Sant Pere del Bosc\nArticle següentLes escoles de Lloret tornen a obrir amb moltes mesures i poca afluència d’alumnes


Tornem-hi! - Diari de Girona\n"Ni el programa, ni els objectius de legislatura ni els pactes... Allò que preocupa és qui va a les llistes"\npere lladó 10.05.2016 | 09:33\nEls partits polítics ja enllesteixen les maquinàries per tal d'encetar una nova campanya electoral. Des del desembre fins avui ha estat impossible elegir un nou president del govern, malgrat els esforços de Pedro Sánchez i Albert Rivera. Ara, haurem d'esperar al mes de juny, però els resultats pot ser que no difereixin gaire i el país continuï en un lamentable impasse.\nQuan són més necessàries que mai reformes inajornables que afecten la llei electoral, el conflicte territorial, l'administració pública, els models sanitaris o educa?tius o el tributari... els líders viuen en una altra òrbita. Això sí, en les enquestes els espanyols els suspenen tots i cap ofereix un mínim de confiança, la qual cosa és més que preocupant. Rajoy és el pitjor valorat i malgrat tot continua tenint la confiança de la seva formació política per tornar a repetir com a cap de cartell.\nI alguns partits que oferien l'oportunitat del canvi s'han fet vells de cop. Davant la futura davallada que pronostiquen els estudis demoscòpics, Pablo Iglesias està disposat a pactar amb Izquierda Unida. Fa quatre mesos no en volia ni sentir a parlar, però ha canviat d'opinió. Ja no esgrimeix allò d'ocupar un espai central, ni parlar dels comunistes... Però resulta que si la coalició encara no s'ha formalitzat és perquè hi ha discussions amb el nombre d'escons que s'han de repartir i els llocs dels candidats que ocuparan les llistes. Ni el programa, ni els objectius de legislatura ni els pactes... Allò que preocupa és qui va a les llistes i quants escons podrien tenir de sortida els partits que conformaran la candidatura. Vells estils que no tenen res a veure amb la regeneració democràtica.\nCom els del PP, que és incapaç de renovar les llistes i jubilar una cinquantena de diputats o diputades que han estat trenta anys o més ocupant càrrecs públics. I aquí no passa res, ni cap junta directiva ho exigeix. Tothom calla o contràriament no sortirà a la foto. No costa gaire d'entendre perquè el govern no ha volgut afrontar el tema d'una nova llei electoral que abordés la limitació de mandats, les portes giratòries o el finançament. Gaudien d'una amplíssima majoria, però han estat molt ocupats amb els casos de corrupció de Madrid o València i amb la gestió del tresorer Bárcenas que continua a la presó, després de molts anys al Senat, on no se'l recorda per cap intervenció.\nD'altra banda, el PSOE, per molt que s'esforci a cercar un nou estil, no ho aconsegueix. Prova d'això són els socialistes catalans que presentaran una candidatura per Barcelona encapçalada per la número 2 per Madrid al mes de desembre. Meritxell Batet ve a apagar foc, després de la sortida de Chacón. Farà la campanya i torna?rà cap a la capital de l'Estat, on té la residència. Malauradament el PSC és incapaç de presentar algú que visqui a Catalunya i de ben segur això no juga al seu favor.\nAquests són els tres partits que assoliran més vots. Res de nou i tot vell. Malgrat que l'electorat reclami més transparència, més participació i menys opacitat, els líders polítics es fan l'orni. La campanya no oferirà gaires novetats i el pessimisme instal·lat a moltes capes de la societat pot fomentar l'abstenció. Potser l'única possibilitat de veure algun canvi en els resultats, atès la seva influència per la llei d'Hondt. No sembla que els majoritaris hagin guanyat vots els darrers quatre mesos, però això caldrà confirmar-ho el mes de juny.


Les novetats i el reconeixement al món excursionista i els esportistes de muntanya, a la festa anual de la FEEC - FEEC - Federació d'Entitats Excursionistes de Catalunya\nNotícies - 20/01/2015\nLes novetats i el reconeixement al món excursionista i els esportistes de muntanya, a la festa anual de la FEEC\nLa Federació d’Entitats Excursionistes de Catalunya (FEEC) celebra la festa anual al Born Centre Cultural de Barcelona el dimecres, 21 de gener, a partir de les 18.30 hores. Amb el lema “FEEC 2015, un any de novetats!” el president de la FEEC, Jordi Merino, acompanyat de la Junta Directiva, presentarà els esportistes de les seleccions catalanes i els centres de tecnificació, les competicions esportives, la renovació de la xarxa de refugis, el rellançament de la xarxa de senders, els programes de formació i els canals de comunicació, com als àmbits que ofereixen importants novetats per al 2015.\nDurant l’acte també es faran els reconeixements als esportistes que han destacat en la temporada anterior en els esports de muntanya, i es retrà homenatge a les persones, les entitats excursionistes i els clubs esportius. Una vetllada que compta amb el suport de la Secretaria General de l’Esport, l’Agència Catalana de Turisme, El Born Centre Cultural i l’Ajuntament de Barcelona, i amb el patrocini de Sony, Vodafone, Asus, Ksix, Millet, Ternua, Cébé, Cossetània Edicions, el diari Ara, el setmanari El Temps i Moritz.\nEl meteoròleg de TV3, Dani Ramírez, serà l’encarregat de presentar i conduir un acte al quan han confirmat l’assistència unes 300 persones, la qual cosa suposa que la sala Moragues del Born Centre Cultural estarà plena a vessar. La festa anual de la “FEEC 2015, un any de novetats!” la tancarà Halldor Mar, el cantant islandès afincat a Catalunya que oferirà un repertori de cançons del seu últim disc “Winds”.\nNúria Picas (Associació Esportiva Mountain Runners del Berguedà) i Jessed Hernández (Centre Excursionista Pontsicà) rebran la distinció de la FEEC per haver destacat en la modalitat de les curses per muntanya durant l’any passat.\nRamon Juliàn (Grup Excursionista de Manlleu) i Marieta Cartró (Club Esportiu Universitari d’Enginyers de Telecomunicacions) rebran la distinció de la FEEC per les competicions guanyades en escalada esportiva.\nAnna Comet (Unió Excursionista de Vic), Marta Garcia (Club Excursionista de Calldetenes), Marta Riba (Club d’Esquí de la Pobla de Segur) i Oriol Cardona (Ski Club de Camprodon), també rebran la distinció pels podis aconseguits en esquí de muntanya.\nEduard Marín (Club Alpino de Barcelona) també serà distingit, en aquest cas per la seva activitat alpinística.\nDurant l’acte també es farà un reconeixement al Grup de Recolzament d’Actuacions Especials (GRAE) dels Bombers de la Generalitat, que recollirà el responsable de la Divisió de Grups Operatius Especials, Sebastià Massaguè, i al servei 112 Catalunya, que recollirà el director del Centre d’Atenció i Gestió de Trucades d’Urgència, David Ciudad.\nD’altra banda, la FEEC farà un reconeixement al president d’Honor de la Unió de Federacions Esportives de Catalunya (UFEC), David Moner, com a persona imprescindible per entendre l’esport d’avui dia a Catalunya, especialment des que al 1996 va ser escollit president de la UFEC.\nLa FEEC no tindria sentit sense les entitats excursionistes, amb la seva trajectòria i història de 25 anys, 50 anys o centenàries, autèntics bastions de la cultura excursionista i l’activitat muntanyenca a Catalunya. Però, sobretot, per la tenacitat, entusiasme i voluntariat de moltes de les persones que les impulsen.\nPar això, aquest any, a proposta del Club Alpí de Palamós, es lliurarà l’Ensenya d’Or a Francesc Xavier Gregori i Pons, per la pràctica i la dedicació a la divulgació social de l’excursionisme i l’alta muntanya, especialment de les activitats d’hivern.\nA més, la FEEC farà un reconeixement a Jordi Mir, lingüista i director de les obres complertes de Pompeu Fabra, impulsor i coordinador de la renovació de la Flama de la Llengua Catalana i membre de la Societat d’Amics de la Muntanya de Tremp, el Pallars Jussà.\nTambé està previst un reconeixement a Bernat Clarella, responsable de la marca d’equipació esportiva Millet, pel seu suport a la Selecció i el Centre de Tecnificació d’esquí de muntanya i la seva participació en la Copa FEEC-Millet d’esquí de Muntanya per equips.\nA més, es lliurarà el Premi Vèrtex 2014 a Iñaki Núñez, pel treball “Excursions per la història de Collserola: 24 itineraris”, certamen convocat per la FEEC i Cossetània Edicions a través de la revista Vèrtex.